
讻诇 讚讘专 砖讬砖 诇讜 诪转讬专讬谉 讻讙讜谉 讟讘诇 讜诪注砖专 砖谞讬 讜讛拽讚砖 讜讞讚砖 诇讗 谞转谞讜 讘讛谉 讞讻诪讬诐 砖讬注讜专 讜讻诇 讚讘专 砖讗讬谉 诇讜 诪转讬专讬谉 讻讙讜谉 转专讜诪讛 讜转专讜诪转 诪注砖专 讜讞诇讛 讜注专诇讛 讜讻诇讗讬 讛讻专诐 谞转谞讜 讘讛诐 讞讻诪讬诐 砖讬注讜专 讗诪专讜 诇讜 讜讛诇讗 砖讘讬注讬转 讗讬谉 诇讛 诪转讬专讬谉 讜诇讗 谞转谞讜 讘讛 讞讻诪讬诐 砖讬注讜专 讚转谞谉 讛砖讘讬注讬转 讗讜住专转 讻诇 砖讛讜讗 讘诪讬谞讛 讗诪专 诇讛谉 讗祝 讗谞讬 诇讗 讗诪专转讬 讗诇讗 诇讘讬注讜专 讗讘诇 诇讗讻讬诇讛 讘谞讜转谉 讟注诐 讜讚诇诪讗 讛讗 谞诪讬 诇讞讜诪专讗 砖讗谞讬 讗诇讗 诪谉 讛讚讗 驻砖讟讛 讚转谞谉 讘爪诇讬诐 砖讬专讚讜 注诇讬讛诐 讙砖诪讬诐 讜爪诪讞讜 讗诐 讛讬讜 注诇讬谉 砖诇讛谉 砖讞讜专讬谉 讗住讜专讬谉 讛讜专讬拽讜 诪讜转专讬谉 专' 讞谞谞讬讗 讘谉 讗谞讟讬讙谞讜住 讗讜诪专 讗诐 讬讻讜诇讬谉 诇讬转诇砖 讘注诇讬谉 砖诇讛谉 讗住讜专讬谉 讜讻谞讙讚谉 诇诪讜爪讗讬 砖讘讬注讬转 诪讜转专讬谉 诇诪讬诪专讗 讚讙讬讚讜诇讬 讛讬转专 诪注诇讬谉 讗转 讛讗讬住讜专 讜讚诇诪讗 讘诪讚讜讻谞讬谉 讗诇讗 诪谉 讛讚讗 讚转谞讬讗

讻讙讜谉 讟讘诇. 砖讬砖 诇讜 诪转讬专讬谉 砖诪转拽谞讜 讜谞讬转专 讜诪注砖专 讜讛拽讚砖 讬砖 诇讜 诪转讬专讬谉 注诇 讬讚讬 驻讚讬讬讛 讜讞讚砖 注讜诪专 诪转讬专讜 诇讛讻讬 讗驻讬诇讜 讘讗诇祝 诇讗 讘讟诇讬 讚讛讗 讗驻砖专 诇讛讜 讘转拽谞转讗: 谞转谞讜 讘讛诐 讞讻诪讬诐 砖讬注讜专. 讚转专讜诪讛 讘讟诇讛 讘诪讗讛 讜注专诇讛 讘诪讗转讬诐: 讛砖讘讬注讬转 讗讜住专转 讻诇 砖讛讜讗 讘诪讬谞讛. 砖讗诐 谞转注专讘讛 住讗讛 砖诇 讞讟讬谉 砖诇 砖讘讬注讬转 讘讗诇祝 砖诇 讛讬转专 讗讬谞讛 讘讟诇讛: 讗诪专 诇讛诐 讗祝 讗谞讬 诇讗 讗诪专转讬. 砖讬讛讗 砖讘讬注讬转 讗讜住专转 讘诪讬谞讛 讻诇 砖讛讜讗: 讗诇讗 诇讘讬注讜专. 砖讗诐 谞讟诇 讘爪诇 砖诇 砖砖讬转 讜谞讟注讜 讘砖讘讬注讬转 讜讛讜住讬驻讛 讻诇 砖讛讜讗 讗讜转讜 讻诇 砖讛讜讗 诪讘讟诇 讗转 讛注讬拽专 讜诪讞讬讬讘 讻讜诇讜 讘讘讬注讜专 讚诪讜爪讗讬 砖讘讬注讬转: 讗讘诇 诇讗讻讬诇讛. 砖讗诐 谞转注专讘讜 驻讬专讜转 砖讘讬注讬转 讘驻讬专讜转 砖诪讬谞讬转 诇讗讞专 砖谞转讞讬讬讘讜 讘讘讬注讜专 讜诇讗 讘讬注专谉 讚讛砖转讗 拽讬讬诪讬 讘讗讬住讜专 讗讻讬诇讛 讗讬谞讛 讗讜住专转 讗诇讗 讘谞讜转谉 讟注诐 讜讗诐 讗讬谉 讘讛 讘谞讜转谉 讟注诐 诪转讘讟诇 讜诪讚拽转谞讬 诇讗 讗诪专转讬 讗诇讗 诇讘讬注讜专 讚讙讬讚讜诇讬谉 诪讘讟诇讬谉 讗转 讛注讬拽专 讛转诐 谞诪讬 讘讘注讬讗 砖诇 讬砖诪注讗诇 讙讬讚讜诇讬讜 诪讘讟诇讬谉 讗转 讛注讬拽专: 讛讗 谞诪讬 诇讞讜诪专讗. 讚讛讗 讚讗诪专 诇注谞讬谉 讘讬注讜专 讚讙讬讚讜诇讬谉 诪讘讟诇讬谉 讗转 讛注讬拽专 讛讬讬谞讜 谞诪讬 诇讞讜诪专讗 砖讻讜诇谉 讞讬讬讘讬谉 讘讘讬注讜专 讛注讬拽专 讜讛转讜住驻转 讗讘诇 讘注讬讗 讚讬砖诪注讗诇 诇讛讬转专 讛讬讗: 讘爪诇讬诐. 砖诇 砖砖讬转 砖讬专讚讜 注诇讬讛诐 讙砖诪讬诐 讘砖讘讬注讬转 讜爪诪讞讜 诪讗讬诇讬讛谉 讘诇讗 谞讟讬注讛: 讗诐 讛讬讜 注诇讬谉 砖诇讛谉 砖讞讜专讬谉. 砖诪讞诪转 砖爪诪讞讜 讬砖 诇讛谉 讻讞 注讜讚 诇讬讙讚诇 讗住讜专讬谉 讚讜讚讗讬 讙讚诇讬 诪诪讬 砖讘讬注讬转 讜讙讬讚讜诇讬讜 诪讘讟诇讬谉 讗转 讛注讬拽专: 讛讜专讬拽讜. 砖讛谉 讻诪讜 讻诪讜砖讬谉 讬专讜拽讬谉 讜讛讻住讬驻讜 驻谞讬讛诐 诪讜转专讬谉 砖诇讗 讙讚诇讜 讻诇讜诐 讘砖讘讬注讬转: 讗诐 讬讻讜诇讬谉 诇讬转诇砖. 诪谉 讛拽专拽注 讘注诇讬谉 砖诇讛谉 砖讻诇 讻讱 讬砖 诇讛谉 讻讞 讘注诇讬谉 砖诇讛谉 砖讻砖讗讜讞讝 讘注诇讬讛谉 砖讜诪讟 注讬拽专讜 注诪讜 诪谉 讛拽专拽注 讗住讜专讬谉 讚讞砖讬讘讬 讙讬讚讜诇讬 砖讘讬注讬转: 讻谞讙讚谉 诇诪讜爪讗讬 砖讘讬注讬转 诪讜转专讬谉. 砖讗诐 砖诇 砖讘讬注讬转 讜爪诪讞讜 讘砖诪讬谞讬转 讜讬砖 诇讛谉 讻讞 讘注诇讬谉 诪讜转专讬谉 讚讙讬讚讜诇讬 讛讬转专 诪讘讟诇讬谉 讛注讬拽专 砖诇 讗讬住讜专 讜讛讬讬谞讜 诇讛讬转专 讻讙讜谉 讛讱 讘注讬讗 讚讬砖诪注讗诇 讜诪讛讗 驻砖讟讛: 讜讚诇诪讗. 诇注讜诇诐 讗讬谉 讙讬讚讜诇讬 讛讬转专 诪讘讟诇讬谉 讗转 讛讗讬住讜专 讜讛讻讗 讛讬讻讬 讚诪讬 讘诪讚讜讻谞讬谉 讻诇讜诪专 讛讗讬 讚拽转谞讬 讜讻谞讙讚谉 诇诪讜爪讗讬 砖讘讬注讬转 诪讜转专讬谉 讻讙讜谉 砖讛讜讚讻讜 砖讻转砖谉 讘诪讚讜讻讛 讚诇讬转谞讛讜 诇注讬拽专谉 讘注讬谞讬讬讛讜 讗讘诇 讘讘注讬讗 讚讬砖诪注讗诇 讚讗讬转讬讛 诇注讬拽专 讘注讬谉 讗讬讻讗 诇诪讬诪专 讚诇讗 讘讟诇讬:

讻诇 讚讘专 砖讬砖 诇讜 诪转讬专讬谉 讻讙讜谉 讟讘诇. 砖谞转注专讘 讘讞讜诇讬谉 讚诪爪讬 诪注砖专 注诇讬讜 诪讚诪讗讬 讗讜 诪注爪讬抓 砖讗讬谞讜 谞拽讜讘: 讜诪注砖专 砖谞讬. 讚讗驻砖专 诇讛注诇讜转讜 讜诇讗讜讻诇讜 讗讜 诇驻讚讜转讜: 讜讞讚砖. 讚讛讗讬专 讛诪讝专讞 诪转讬专: 讜讛拽讚砖. 讚讗讬 讘注讬 驻专讬拽 诇讬讛: 诇讗 谞转谞讜 讞讻诪讬诐 砖讬注讜专. 讜讗住讜专讬谉 讘讻诇 砖讛讜讗 讜讗讬谉 诇讛拽砖讜转 讚讘驻' 讘转专讗 讚注''讝 (讚祝 注讙:) 讗诪专 讚讘讟讘诇 砖诇讗 讘诪讬谞讜 讘谞''讟 讬''诇 讚讛讗 谞诪讬 讚讗诪专 砖诇讗 谞转谞讜 讘讜 砖讬注讜专 诪砖讜诐 讚讬砖 诇讜 诪转讬专讬谉 讛讬讬谞讜 讚讜讜拽讗 讘诪讬谞讜 讗讘诇 砖诇讗 讘诪讬谞讜 讘讟诇 讜讻谉 诪砖诪注 诇注讬诇 讙讘讬 讬讬谉 砖讛讜讗 讘谞''讟 讜讗注''讙 讚讛讜讬 讚讘专 砖讬砖 诇讜 诪转讬专讬谉 讜讗''转 驻专拽 讘转专讗 讚诪住讻转 注''讝 (砖诐) 讚拽讗诪专 讞讜抓 诪讟讘诇 讜讬讬谉 谞住讱 讚讘诪讬谞讜 讘诪砖讛讜 讜驻专讬讱 讘砖诇诪讗 注讘讜讚转 讻讜讻讘讬诐 诪砖讜诐 讞讜诪专讗 讚注''讝 讗诇讗 讟讘诇 诪讗讬 讟注诪讗 讜诪住讬拽 讻讛讬转专讜 讻讱 讗讬住讜专讜 驻讬专讜砖 讚讞讬讟讛 讗讞转 驻讜讟专转 讗转 讛讻专讬 讜诇讬诪讗 讟注诪讗 诪砖讜诐 讚讬砖 诇讜 诪转讬专讬谉 讜讬''诇 讚讛转诐 讘讟讘诇 砖讛诇讻讜 讘注诇讬讜 诇诪讚讬谞转 讛讬诐 讚讗讬谉 诇讜 诪讬 讬转讬专讜 讗讘诇 拽砖讛 诇诪讛 诇讬 讟注诐 讚讬砖 诇讜 诪转讬专讬谉 转讬驻讜拽 诇讬讛 诪砖讜诐 讚讻讛讬转专讜 讻讱 讗讬住讜专讜: 讜讻诇 砖讗讬谉 诇讜 诪转讬专讬谉 讻讙讜谉 转专讜诪讛. 讜诇拽诪谉 诪驻专砖 讗诪讗讬 讛讜讬 讗讬谉 诪转讬专讬谉: 讜注专诇讛 讜讻诇讗讬 讛讻专诐 谞转谞讜 讘讜 讞讻诪讬诐 砖讬注讜专. 转专讜诪讛 讘拽' 注专诇讛 讜讻诇讗讬诐 讘诪讗转讬诐 讜诪讬讬专讬 讘诪讬谉 讘诪讬谞讜 讚讘砖讗讬谞讜 诪讬谞讜 讗诪专讬' 驻' 讙讬讚 讛谞砖讛 (讞讜诇讬谉 讚祝 爪讝.) 讚转专讜诪讛 讘谞''讟: 讚转谞谉 讛砖讘讬注讬转 讗讜住专转 讘讻诇 砖讛讜讗. 讜讛讗 讚讗讬讘注讬' 诇讬讛 诇注讬诇 讗讬 讙讬讚讜诇讬 讚讛讬转专 诪讘讟诇讬谉 诇注讬拽专 讚砖讘讬注讬转 讬''诇 讚讛讻讗 诪讬讬专讬 讘讚讘专 诇讞 讗讘诇 讘讬讘砖 诇讗 讗''谞 砖诪讗 讙讬讚讜诇讬 讞砖讬讘讬 讟驻讬 讜诪讘讟诇讬 注讬拽专: 讗诪专 诇讛诐 砖讘讬注讬转 讗讬谞讛 讗讜住专转 讘讻诇 砖讛讜讗 讗诇讗 诇讘讬注讜专 驻讬专讜转. 驻讬专砖 讛专讘 专讘讬 讗诇讬注讝专 讻讙讜谉 驻讬专讜转 砖砖讬转 砖谞讻谞住讜 讘砖讘讬注讬转 讜讙讚诇讜 诪砖讛讜 讜爪专讬讻讬谉 讘讬注讜专 讻驻讬专讜转 砖讘讬注讬转 讚讙讬讚讜诇讬 讗讬住讜专 讞砖讬讘讬 讜诪讘讟诇讬 诇注讬拽专 讚讛讬转专 讗讘诇 诇讗讻讬诇讛 讻讙讜谉 诇讗讞专 讘讬注讜专 讘驻讬专讜转 砖讘讬注讬转 砖谞转注专讘讜 讘驻讬专讜转 讚讛讬转专 讗讬谞讜 讗讜住专 讘诪砖讛讜 讗诇讗 讘谞讜转谉 讟注诐 讻砖讗专 讗讬住讜专讬谉 讗诇诪讗 讚讙讬讚讜诇讬 砖讘讬注讬转 诪讘讟诇讬谉 诇注讬拽专 讚讛讬转专 讛''谞 谞讬诪讗 讘讘注讬讬谉 讚讘爪诇 讚讙讬讚讜诇讬 讛讬转专 诪讘讟诇讬 诇注讬拽专 讚讗讬住讜专 讜讚讞讬 讛讗 谞诪讬 诇讞讜诪专讗 讗讝诇讬谞谉 讚讙讬讚讜诇讬 砖讘讬注讬转 诪讘讟诇讬谉 讛注讬拽专 讗讘诇 诇讛拽诇 诇讗 诪讘讟诇讬 讙讬讚讜诇讬 讚讛讬转专 诇注讬拽专 讚讗讬住讜专 讜诪讛 砖驻讬专砖 讗诇讗 诇讘讬注讜专 诇注谞讬谉 驻讬专讜转 砖砖讬转 砖谞讻谞住讬谉 讘砖讘讬注讬转 拽' 诇讛专''诪 讚转谞讬讗 讻诇 讛住驻讬讞讬谉 诪讜转专讬谉 讞讜抓 诪住驻讬讞讬 讻专讜讘 讜诪驻专砖讬谞谉 讚诪讬讬专讬 讘住驻讬讞讬 砖砖讬转 讛谞讻谞住讬诐 讘砖讘讬注讬转 讗诇诪讗 讚讙讬讚讜诇讬 砖讘讬注讬转 讗讬谞谉 讗讜住专讬谉 讘诪砖讛讜 讜谞专讗讛 讚砖诪讗 讛转诐 诪讬讬专讬 砖讙诪专讜 讘砖砖讬转 讜诇讗 讙讚诇讜 讻诇诇 讘砖讘讬注讬转 讜住驻讬讞讬 讻专讜讘 讗住讜专讬谉 讻讚诪驻专砖 砖诪讗 讬拽讞 诪谉 讛注诇讬谉 讜讬讗诪专 诪谉 讛讗诪讛讜转 诇拽讞转讬 讜注讜讚 拽砖讛 诇讛专''诐 诪讛讱 讚诪注讘讬专 注爪讬抓 谞拽讜讘 讘讻专诐 讗诐 讛讜住讬祝 诪讗转讬诐 讗住讜专 诇讗 讛讜住讬祝 诪讗转讬诐 诪讜转专 讗诇诪讗 讚讙讬讚讜诇讬 讗讬住讜专 讗讬谞诐 讗讜住专讬诐 讘诪砖讛讜 讜讻谉 诪爪讬谞讜 讘讛讱 讚讘爪诇讬诐 砖讬专讚讜 注诇讬讛诐 讙砖诪讬诐 讜爪诪讞讜 讛讜专讬拽讜 诪讜转专讬谉 讗诇诪讗 讚讙讬讚讜诇讬 砖讘讬注讬转 讗讬谞诐 讗讜住专讬诐 讘诪砖讛讜 诇讻讱 诪驻专砖 讛专''诐 讚讛讻讗 诪讬讬专讬 讘讘爪诇 砖谞注拽专 讘砖砖讬转 讜谞讟注讛 讘砖讘讬注讬转 讜诪讻讬讜谉 砖讛讜住讬祝 诪砖讛讜 谞讗住专 讻讜诇讜 讻诪讜 讻诇讗讬 讛讻专诐 讚注讬拽专诐 谞讗住专 讚讛''谞 讗诪专 讛转诐 讝专注讜 诪注讬拽专讜 讘讛砖专砖讛 讻诇讜诪专 讻砖转讞诇转 讝专讬注转讜 讘讗讬住讜专 讝专讜注 讜讘讗 讛讜住讬祝 讗讬谉 诇讗 讛讜住讬祝 诇讗 讜讛讻讬 谞诪讬 转讞诇转 讝专讬注转讜 讘讗讬住讜专 讛讬转讛 诪讬讛讜 讬砖 诇讬讬砖讘 讚诇讘讬注讜专 拽砖讛 讚讛讬讛 诇讜 诇讜诪专 诇讙讬讚讜诇讬谉 讗讬谉 诇讜 讝专讬注讛: 讘爪诇讬诐. 砖诇 注专讘 砖讘讬注讬转: 讜讬专讚讜 注诇讬讛诐 讙砖诪讬诐. 讘砖讘讬注讬转 讜爪诪讞讜: 讗诐 注诇讬谉 砖诇讛诐 砖讞讜专讬谉. 讚讚专讻诐 诇讛砖讞讬专 讻砖讬讜专讚讬谉 注诇讬讛诐 讙砖诪讬诐: 讗住讜专讬谉. 讚讘讬讚讜注 砖讙讚诇讜 专讜讘诐 讘砖讘讬注讬转: 讛讜专讬拽讜. 诇讗 讙讚诇讜 专讜讘诐 讜诪讜转专讬谉: 专讘讬 讞谞讬谞讗 讘谉 讗谞讟讬讙谞讜住 讗讜诪专. 讗祝 讘砖诇讗 讛讜砖讞专讜 讗诐 讬讻讜诇讬谉 讜讻讜' 砖讙讚诇讜 讻诇 讻讱 讗住讜专讬谉 讚讘讬讚讜注 砖讙讚诇讜 专讜讘诐 讘砖讘讬注讬转: 讜讻谞讙讚诐 诇诪讜爪讗讬 砖讘讬注讬转 诪讜转专讬谉. 讻诇讜诪专 讘爪诇讬诐 砖讘讗讬诐 诪砖讘讬注讬转 . 诇砖诪讬谞讬转 讗诇诪讗 讚讙讬讚讜诇讬 讛讬转专 诪讘讟诇讬谉 诇讗讬住讜专: 讜讚诇诪讗 讘诪讚讜讻谞讬诐. 砖讚讻讜 讗讜转诐 讘诪讚讜讻讛 讘砖讘讬注讬转 讜诇讗 讞砖讬讘讬 讜讘讟诇讬诐 讘讙讬讚讜诇讬谉 讗讘诇 讛讬讻讗 讚诇讗 讚讻讜 诪讬讘注讬讗 诇谉 讗讬 讘讟诇讜 讗讬 诇讗 讘讟诇讜:



专"谉
讻诇 讚讘专 砖讬砖 诇讜 诪转讬专讬谉 讻讙讜谉 讟讘诇. 砖谞转注专讘 讘讞讜诇讬谉 讜讬砖 诇讜 诪转讬专讬谉 砖讬讻讜诇 诇讛驻专讬砖 诪诪拽讜诐 讗讞专 讜诪注砖专 砖谞讬 讜讛拽讚砖 讬砖 诇讛诐 讛讬转专 讘驻讚讬讬讛: 讜讞讚砖. 砖讛注讜诪专 诪转讬专讜: 诇讗 谞转谞讜 讘讛诐 讞讻诪讬诐 砖讬注讜专. 砖讗讜住专讬诐 讘讻诇 砖讛讜讗 讘诪讬谞谉 诪讬讛讜 砖诇讗 讘诪讬谞谉 讘谞讜转谉 讟注诐 讻讬讜谉 讚讛砖转讗 讗住讬专讬 讻诪讜 砖讻转讘转讬 诇诪注诇讛. 讜讘驻专拽 讘转专讗 讚诪住' 注''讝 讬讛讬讘 讟注诪讗 讗讞专讬谞讗 诇讟讘诇 讚诇讗 讘讟讬诇 诪砖讜诐 讚讻讛转讬专讜 讻讱 讗讬住讜专讜: 讜讻诇 讚讘专 砖讗讬谉 诇讜 诪转讬专讬谉 讻讙讜谉 转专讜诪讛 讜转专讜诪转 诪注砖专 讜讞诇讛. 讚讗注''讙 讚诪爪讬 诇讗转砖讜诇讬 注诇讬讬讛讜 讻讬讜谉 讚诇讬讻讗 诪爪讜讛 诇诪讬注讘讚 讛讻讬 诇讗 诪讬拽专讜 讚讘专 砖讬砖 诇讜 诪转讬专讬诐 讻讚讗诪专讬谞谉 诇拽诪谉: 谞转谞讜 讘讛诐 讞讻诪讬诐 砖讬注讜专. 砖讗驻讬' 谞转注专讘讜 讘诪讬谞谉 讘讟诇讬谉 转专讜诪讛 讜转专讜诪转 诪注砖专 讜讞诇讛 讘诪讗讛 注专诇讛 讜讻诇讗讬 讛讻专诐 讘诪讗转讬诐 讜讘砖讗讬谞谉 诪讬谞谉 讻讜诇谉 讘砖砖讬诐: 讛砖讘讬注讬转 讗讜住专转 讘讻诇 砖讛讜讗 讘诪讬谞讛. 讘讬谉 讘转注专讜讘转 驻讬专讜转 讛讬转专 讘砖诇 砖讘讬注讬转 讘讬谉 讘讙讬讚讜诇讬谉 讻讙讜谉 讘爪诇 砖砖讬转 砖谞讟注讜 讘砖讘讬注讬转: 讗诪专 诇讛诐 讗祝 讛诐 诇讗 讗诪专讜 讗诇讗 诇讘讬注讜专. 讗祝 讛诐 诇讗 讗诪专讜 砖讛砖讘讬注讬转 讗讜住专转 讘讻诇 砖讛讜讗 讘诪讬谞讛 讗诇讗 诇注谞讬谉 砖爪专讬讱 诇讗讻讜诇 讛转注专讜讘转 拽讜讚诐 讛讘讬注讜专 讚讻讬讜谉 砖讗驻砖专 诇讗讻诇讜 讛''诇 讻讚讘专 砖讬砖 诇讜 诪转讬专讬谉: 讗讘诇 诇讗讻讬诇讛. 讻诇讜诪专 讗诐 谞转注专讘讜 诇讗讞专 讛讘讬注讜专 砖讗诐 讬讛讜 讗讜住专讬诐 转注专讜讘转谉 诇讗 砖专讜 讘讗讻讬诇讛 讘讬谉 讘诪讬谞谉 讘讬谉 砖诇讗 讘诪讬谞谉 讘谞讜转谉 讟注诐 讗诇诪讗 讙讚讜诇讬谉 讗讬谞谉 谞诪砖讻讬谉 讗讞专 讛注讬拽专 诇讛讬讜转 讻诪讜讛讜 讚讗''讛 讛讬讗讱 转讗住讜专 砖讘讬注讬转 讘讙讬讚讜诇讬讛 讗诇讗 讜讚讗讬 讗讬谉 讙讬讚讜诇讬谉 讻注讬拽专 讛诇讻讱 诪注诇讬谉 讜讛专讬 讗转讛 专讜讗讛 讚住讘讬专讗 诇谉 讚讗讬 讗讬谉 诪注诇讬谉 注诇 讻专讞讬讱 讙讬讚讜诇讬谉 讻注讬拽专 讚讗讬 诇讗 讛讬讻讬 驻砖讬讟 讚诪讚讙讚讜诇讬谉 讗住讜专讬谉 诪注诇讬谉 讗诇讗 讜讚讗讬 讻讚驻专砖讬谞谉 诇注讬诇 讜讚讞讬 诇讬讛 讚诇诪讗 讛讗 谞诪讬 诇讞讜诪专讗 讗讘诇 诪讚讬谞讗 诇注讜诇诐 讗讬诪讗 诇讱 砖讛讙讬讚讜诇讬谉 讛专讬 讛谉 讻注讬拽专 讛诇讻讱 讗讬谉 诪注诇讬谉 讗讜转讜 诇讛转讬专讜. 讜谞专讗讛 讘注讬谞讬 讚讗祝 注诇 讙讘 讚诇注讬诇 讚讞讬谞谉 讚诇诪讗 诇讞讜诪专讗 讘注讬谞谉 诇诪驻砖讟讛 诪讛讗 讚住诇讬拽 讗讚注转讬谉 讚诇讬讻讗 诇诪讬讚讞讬 讻讬 讛讗讬 讙讜讜谞讗 诪砖讜诐 讚讘砖诇诪讗 诇注讬诇 诇讬讻讗 讗诇讗 讞讚讗 讞讜诪专讗 讚诪讞诪专讬谞谉 讚讙讬讚讜诇讬谉 讻诪讗谉 讚讗转讜 诪注诇诪讗 讚诪讬 讗讘诇 讛讻讗 讗讬 讗诪专讬谞谉 诇讞讜诪专讗 砖讗谞讬 诪讞诪专讬谞谉 转专讬 讞讜诪专讬 讞讚讗 讚诇讘讬注讜专 讻讬讜谉 讚讻讬砖 诇讜 诪转讬专讬谉 讚诪讬 讗讜住专转 讘讻诇 砖讛讜讗 讜讛讗 讞讜诪专讗 讘注诇诪讗 讛讜讗 讜注讜讚 讚讙讬讚讜诇讬谉 砖讗讬谞谉 讚讬谞谉 诇讗住讜专 讗驻讬诇讜 讘讻诪讛 讬讗住专讜 讘讻诇 砖讛讜讗 讜讗驻讬诇讜 讛讻讬 讚讞讬讬讛 讜讚诇诪讗 讛讗 谞诪讬 诇讞讜诪专讗 砖讗谞讬 讚转专讬 讞讜诪专讬 诪讞诪专讬谞谉 讘讛 讜讗讬讻讗 谞讜住讞讬 讚讙专住讬 讗祝 讗谞讬 诇讗 讗诪专转讬 讗诇讗 诇讘讬注讜专 讜讛讬讬谞讜 讛讱 讚讛讻讬 拽讗诪专 诇讛讜 专讘讬 砖诪注讜谉 诇讗 转讜转讘讬转讜 诇讬 诪讛讱 诪转谞讬转讬谉 讚砖讘讬注讬转 讚讛专讬 讛讬讗 讻讗讬诇讜 讗讜诪专转 讘驻讬专讜砖 讗祝 讗谞讬 诇讗 讗诪专转讬 讗诇讗 诇讘讬注讜专: 讗诇讗 诪谉 讛讚讗 驻砖讟讛 讚转谞讬讗 讘爪诇讬诐 砖讬专讚讜 注诇讬讛诐 讙砖诪讬诐. 讘砖讘讬注讬转 讜爪诪讞讜 讗诐 讛讬讜 注诇讬谉 砖诇讛谉 砖讞讜专讬谉 讗住讜专讬谉. 诇讗讜 砖讞讜专讬谉 诪诪砖 讗诇讗 谞讜讟讬诐 诇砖讞专讜转 砖讝讛 诪讜讻讬讞 砖讙讚讜诇谉 讬驻讛 讜诪拽专拽注 砖讘讬注讬转 谞转讙讚诇讜 讜诇驻讬讻讱 讗住讜专讬谉: 讛讜专讬拽讜 诪讜转专讬谉. 砖讻讬讜谉 砖讛诐 讬专讜拽讬诐 诇讗讜 诪讞诪转 讬谞讬拽转 讛拽专拽注 谞转讙讚诇讜 讗诇讗 诪讞诪转 讛讘爪诇 注爪诪讜: 讗诐 讬讻讜诇讬谉 诇讬转诇砖 讘注诇讬谉 砖诇讛诐 讗住讜专讬谉. 讚讘讻讬 讛讗讬 讙讜讜谞讗 诪讜讻讞讗 诪讬诇转讗 砖讬谞讬拽转诐 讬驻讛: 讜讻谞讙讚谉 诇诪讜爪讗讬 砖讘讬注讬转 诪讜转专讬谉. 诪砖讜诐 讚讘注诇讬谉 讛诇诇讜 讜讚讗讬 专讘讜 讙讬讚讜诇讬谉 注诇 注讬拽专 讛讘爪诇 讛诪注讜专讘 讘讛谉 讻讱 谞专讗讛 讘注讬谞讬 讗诇诪讗 讗讬谉 讙讬讚讜诇讬谉 谞诪砖讻讬谉 讗讞专 讛注讬拽专 讚讗讚专讘讛 诪注诇讬谉 讗讜转讜: 讜讚诇诪讗 讘诪讚讜讻谞讬谉. 砖讚讱 讜砖讞拽 讛讘爪诇讬诐 讜讻讬讜谉 讚诪讚讜讻谞讬谉 谞讬谞讛讜 讙专讬注讬 讜诇讗 诪诪砖讻讬 讙讬讚讜诇讬谉 讘转专讬讬讛讜:



专砖讘"讗

 讻诇 讚讘专 砖讬砖 诇讜 诪转讬专讬谉 讻讙讜谉 讟讘诇. 砖讗驻砖专 诇转拽谞讜 讜诇注砖专 注诇讬讜 诪诪拽讜诐 讗讞专, 讜讘砖诇讛讬 注讘讜讚讛 讝专讛 [注讙, 讘] 诪驻专砖 讟注诪讗 讗讞专讬谞讬, 讜砖诐 讻转讘转讬 讘讗专讜讻讛 讘住讬讬注转讗 讚砖诪讬讗.


 讬砖 诪讬 砖讙讜专住: 讗祝 讗谞讬 诇讗 讗诪专转讬 讗诇讗 诇讘讬注讜专 讗讘诇 诇讗讻讬诇讛 讻诇 砖讛讜讗. 讜驻讬专砖 讻讱 讗祝 讗谞讬 诇讗 讗诪专转讬 砖讬砖 诇讛 砖讬注讜专 讗诇讗 诇讘讬注讜专, 讻诇讜诪专 砖讗诐 谞讟注 砖诇 砖砖讬转 讘砖讘讬注讬转, 讜讛讜住讬祝 讻诇 砖讛讜讗, 讘讟诇讜 讗讜转谉 讙讚讜诇讬谉 诇讙诪专讬 诇讙讘讬 讛注讬拽专 讛专讜讘 砖讛讜讗 砖诇 讛讬转专, 讜讗讬谞讜 讗住讜专 诇讙诪专讬 讻讚讬谉 讙讬讚讜诇讬 砖讘讬注讬转, 讗诇讗 诪讜转专讬谉 讘讗讻讬诇讛, 讜讛讜讗 砖讬讘注专讜诐 讻诇讜诪专 砖讬讗讻诇诐 拽讜讚诐 讬爪讬讗转 砖讘讬注讬转, 讗讘诇 诇讗讻讬诇讛 诇讗讞专 砖讘讬注讬转, 讻诇讜诪专 讗诐 谞转注专讘讜 诇讜 驻讬专讜转 砖讘讬注讬转 讘砖诇 砖诪讬谞讬转, 讘讻讬 讛讗 转谞谉 讛砖讘讬注讬转 讗讜住专转 讘诪讬谞讛 讘诪砖讛讜, 讗诇诪讗 讗转讜 讙讬讚讜诇讬 讛讬转专 讜诪讘讟诇讬 讗讬住讜专, 讜讚讞讛 讛讗 谞诪讬 诇讞讜诪专讗 砖讗谞讬. 讜讗讬谞讜 诪讞讜讜专 讘注讬谞讬 讻诇诇, 讚注诇 讻专讞讱 诇讗 讗讬讘注讬 诇讬讛 诇讬砖专讗诇 讗讬砖 讻驻专 讬诪讗 [讗诇讗 讘讙讬讚讜诇讬谉, 讜诇讗 讘驻讬专讜转 砖讘讬注讬转 砖谞转注专讘讜 讘驻讬专讜转 砖诪讬谞讬转, 讜讻讚讻转讬讘谞讗 诇注讬诇, 讚讗诐 讗讬转讗 诇诪讛 诇讬讛 鈥� 诇驻讬 讛砖讬"诪] 诇讚讞讜拽讬 谞驻砖讬讛 讜诇诪讬谞拽讟 讘爪诇 砖注拽专讜 讘砖讘讬注讬转 讜谞讟注讜 讘砖诪讬谞讬转, 诇讬讘注讬 驻讬专讜转 砖讘讬注讬转 砖谞转注专讘讜 讘驻讬专讜转 砖诪讬谞讬转. 讜注讜讚 讚诪讗讬 拽讗 诪砖谞讬 讛讗 谞诪讬 诇讞讜诪专讗 讚讗诐 讘转注专讜讘转 驻讬专讜转 砖讘讬注讬转 砖谞转注专讘讜 讘驻讬专讜转 砖诪讬谞讬转 讛诇讻讜 讘讛谉 诇讞讜诪专讗 讻诇 砖讻谉 讘讙讬讚讜诇讬谉 讜注讬拽专. 讜讗讬谞讜 谞专讗讛 讻诇诇 讜注讬拽专, 讗诇讗 讛讻讬 讙专住讬谞谉 讗诪专 诇讛诐 讗祝 讗谞讬 诇讗 讗诪专转讬 讗诇讗 诇讘讬注讜专 讗讘诇 诇讗讻讬诇讛 讻诇 砖讛讜讗 讘谞讜转谉 讟注诐. 讜谞专讗讛 诇讬 讚讛讻讬 拽讗诪专 讗祝 讗谞讬 讗讜诪专 砖诇讗 讗诪专谞讜 砖诐 讘砖讘讬注讬转 砖讗讜住专转 讘讻诇 砖讛讜讗 讗诇讗 诇讘讬注讜专, 讜诇讗 讗诪专转讬 诇讗讜 讚讜拽讗 讜讗诪转 谞讬转讗 拽讗诪专讜讛 讻讗讬诇讜 讛讘专讬讬转讗 讗讜诪专转 讻谉, 讜讻诪讜讛 [诪讻讬诇转讗 驻专砖转 讘讗 驻专砖讛 讬"讝] 讘注讘讜专 讝讛 诇讗 讗诪专转讬 讗诇讗 讻砖讬砖 诪爪讛 讜诪专讜专 诪讜谞讞讬诐 诇驻谞讬讱, 讜讻谉 讛讬讗 讘讬专讜砖诇诪讬 [驻专拽 砖砖讬 讛诇讻讛 讙'] 砖诇 诪住讻转 砖讘讬注讬转  讚讙专住讬谞谉 讛转诐, 讗诪专 诇讛诐 诇讗 讗诐 讘砖讘讬注讬转 砖讗讜住专转 讻诇 砖讛讜讗 讗诇讗 讘讘讬注讜专, 讗讘诇 讘讗讻讬诇讛 讘谞讜转谉 讟注诐.


诇讘讬注讜专. 驻讬专砖讜 讛诪驻专砖讬诐 讗诐 谞讟注 讘爪诇 砖诇 砖砖讬转 讘砖讘讬注讬转 讜讙讚诇 讘砖讘讬注讬转 讻诇 砖讛讜讗 讞讬讬讘 诇讘注专讜 [讘讗讻讬诇讛 砖讬讗讻诇谞讜 拽讜讚诐 讛讘讬注讜专 鈥� 诇驻讬 讛砖讬"诪] 讻讗讬诇讜 讻讜诇讜 诪砖讘讬注讬转, 讚讗转讜 讙讬讚讜诇讬 讛讗讬住讜专 讜诪讘讟诇讬谉 讛注讬拽专 砖诇 讛讬转专 砖砖讬转, 讗讘诇 诇讗讻讬诇讛 讻砖谞转注专讘讜 驻讬专讜转 砖讘讬注讬转 讘驻讬专讜转 砖诪讬谞讬转 讘讝讛 讜讚讗讬 谞转谞讜 诇讬讛 讞讻诪讬诐 砖讬注讜专 讘谞讜转谉 讟注诐, 讗诇诪讗 诇讗 讗转讜 讙讬讚讜诇讬谉 砖诇 砖讘讬注讬转 讜诪讘讟诇讬谉 讗转 讛注讬拽专 砖诇 砖砖讬转, 讜讛讻讗 谞诪讬 讘爪诇 砖诇 砖讘讬注讬转 砖谞讟注讜 讘砖诪讬谞讬转 讜专讘讜 讙讬讚讜诇讬 注诇 注讬拽专讜 讗转讜 讙讚讜诇讬 讛讬转专 讜诪讘讟诇讬谉 讗转 讛注讬拽专. 讜讚讞讬


 讜讚诇诪讗 讛讗 谞诪讬 诇讞讜诪专讗. 讗讘诇 诇讛拽诇 讻讙讜谉 讘爪诇 砖讘讬注讬转 砖谞讟注讜 讘砖诪讬谞讬转 注讚讬讬谉 转讬讘注讬. 讜讙诐 讝讛 讗讬谞讜 诪讞讜讜专 讘注讬谞讬, 讚拽砖讬讗 诇讬 讟讜讘讗 讚讛讬讻讬 转讬住拽 讗讚注转讬谉 讚诪砖讜诐 讘讬讟讜诇 讛讜讗, 讜讻讬 讛讬讻谉 诪爪讬谞讜 砖讛诪讬注讜讟 诪讘讟诇 讗转 讛专讜讘, 讜讗谞谉 诇讗 讗讬讘注讬讗 诇谉 讗诇讗 讘砖专讘讜 讙讬讚讜诇讬讜 注诇 注讬拽专讜, 讛讗 讘砖专讘讛 注讬拽专讜 注诇 讙讬讚讜诇讬讜 驻砖讬讟讗 讚讗讬谉 讛诪讬注讜讟 砖诇 讙讬讚讜诇讬 讛讬转专 诪讘讟诇讬谉 讜诪转讬专讬谉 讗转 讛注讬拽专. 讗诇讗 讚诇讙讘讬 讘爪诇 砖诇 砖砖讬转 砖谞讟注讜 讘砖讘讬注讬转 砖讗讜住专转 讘讻诇 砖讛讜讗, 诇讜诪专 砖讛讜讗 爪专讬讱 诇讘注专讜 讘讗讻讬诇讛 讘砖讘讬注讬转 诇讗 诪讚讬谉 讘讬讟讜诇 [讗转 讛讛讬转专, 讻诇讜诪专 砖谞转讘讟诇 讛讛讬转专 诇讙讘讬 讛讗讬住讜专 讛讜讗, 讗诇讗 砖讗讬谉 讛讗讬住讜专 讘讟诇 诇讙讘讬 鈥� 诇驻讬 讛砖讬"诪] 讛讛讬转专, 讜诪讞诪转 讛讗讬住讜专 砖讘讜 砖讗讬谞讜 讬讻讜诇 诇讛转讘专专 诪转讜讱 讛讛讬转专 讗转讛 讘讗 诇讞讬讬讘 讻诇 讛讘爪诇 诇讘讬注讜专 讗讻讬诇讛 讘砖讘讬注讬转, 讜讗诐 讻谉 诪讗讬 拽讗 诪讬讬转讬 诪讬谞讛 诇讘爪诇 砖诇 砖讘讬注讬转 砖讬转讘讟诇 诇讙讘讬 讙讬讚讜诇讬 讛讛讬转专. 讗诇讗 谞专讗讛 诇讬 讚讛讻讬 拽讗 讚讬讬拽, 诪讚拽转谞讬 砖讞讬讬讘 诇讘注专讜 诪讞诪转 讙讬讚讜诇讬 讛讗讬住讜专, 讗诇诪讗 讗讬谉 讗讬住讜专 砖讘讬注讬转 诪转讘讟诇 诇讙讘讬 专讜讘 讛讛讬转专 讜讗驻讬诇讜 讙讬讚讜诇讬谉 诇讙讘讬 讛注讬拽专, 讜讛讜讗 讛讚讬谉 讜讻诇 砖讻谉 诇注讬拽专 砖诇 砖讘讬注讬转 砖讗讬谞讜 讘讟诇 诇讙讘讬 讛讙讬讚讜诇讬谉 砖专讘讜 注诇讬讜, 讜诪砖谞讬 讜讚诇诪讗 讛讗 谞诪讬 诇讞讜诪专讗, 讻诇讜诪专 讛转诐 讛讜讗 砖讛讞诪讬专讜 注诇讬讜 讻讬讜谉 砖讗驻砖专 诇转拽谉 讘讘讬注讜专 讗讻讬诇讛, 讗讘诇 讛讻讗 砖讗诐 讗转讛 讗讜住专讜 讬诇讱 诇讗讬讘讜讚 讜讗驻讬诇讜 讛讙讬讚讜诇讬谉 讚诇诪讗 讘讟讬诇 讛讜讗 诇讙讘讬 讛专讜讘. 讻谉 谞专讗讛 诇讬.


讜诇注讬拽专 讛讗 讚转谞讬讗 讗祝 讗谞讬 诇讗 讗诪专转讬 讗诇讗 诇讘讬注讜专. 讬砖 诪驻专砖讬诐 讻讙讜谉 讘爪诇 砖诇 砖砖讬转 砖谞讻谞住 讘砖讘讬注讬转 讜讛讜住讬祝 讻诇 砖讛讜讗. 讜讛拽砖讜 讘转讜住驻讜转 [讻讗谉 讚"讛 讗诪专 诇讛诐] 讚讗诐 讻谉 讛讬讬谞讜 住驻讬讞讬 砖砖讬转 砖谞讻谞住 讘砖讘讬注讬转 讜转谞讬讗 讻诇 讛住驻讬讞讬诐 诪讜转专讬诐 讞讜抓 诪住驻讬讞讬 讻专讜讘, 讜注讜讚 讚讗讬谉 讙讬讚讜诇讬 讻专讜讘 砖讘讬注讬转 讗讜住专讬谉 讘讻诇 砖讛谉, 讜讻讚转谞讬讗 讘住诪讜讱 讘爪诇讬诐 砖讬专讚讜 注诇讬讛诐 讙砖诪讬诐 讜爪诪讞讜 讗诐 注诇讬谉 砖诇讛谉 砖讞讜专讜转 讗住讜专讬谉 讛讜专讬拽讜 诪讜转专讬谉, 讜诇讙讘讬 讻诇讗讬诐 谞诪讬 讻讛讗讬 讙讜讜谞讗 讚讗讬谉 讗讜住专讬谉 讘诪砖讛讜 讗诇讗 讘注讬谞谉 转讜住驻转 讗讞讚 讘诪讗转讬诐, 讜讻讚讗诪专讬谞谉 讘诪注讘讬专 注爪讬抓 谞拽讜讘 讘讻专诐, 讜诪砖讜诐 讻讱 驻讬专砖讜 讘转讜住驻讜转 讚讛讗 讘讘爪诇 砖诇 砖砖讬转 砖谞讟注讜 诇讻转讞诇讛 讘砖讘讬注讬转, 讜诪砖讜诐 讛讻讬 讻讬讜谉 砖谞注砖讬转 讗讬住讜专 讘讬讚讬诐 讘转讞诇转 谞讟讬注转讜 讙讝专讜 注诇讬讜 讜讗住专讜讛讜 讘转讜住驻转 讻诇 砖讛讜讗, 讜讻注谞讬谉 砖讗住专讛 转讜专讛 讘讻诇讗讬诐 讝专讜注 诪注讬拽专讗 讘讛砖专砖讛, 讜讝专讜注 讜讘讗 讘转讜住驻转, 讻诇讜诪专 讝专讜注 讘讗讬住讜专 诪注讬拽专讜 讗讜住专 讘讛砖专砖讛 诇讘讚, 讗讘诇 讝专讜注 拽讜讚诐 谞讟讬注转谉 讘讟诇 讞砖讬讘讜转谉 讜诪转讘讟诇讬谉 诇讙讘讬 讛专讜讘.


讜讚讬诇诪讗 讘诪讚讜讻谞讬谉. 讻诇讜诪专 砖讚讻谉 讜砖讞拽谉 拽讜讚诐 谞讟讬注转谉 讚讻讬讜谉 砖讚讱 讘讟诇 讞砖讬讘讜转谉 讜诪转讘讟诇讬谉 诇讙讘讬 讛专讜讘.





驻讬专讜砖 讛专讗"砖

讻诇 讚讘专 砖讬砖 诇讜 诪转讬专讬谉. 讚讻讬讜谉 砖讬讻讜诇 诇讛转讬专 讗转 讛讗讬住讜专 砖讘讜 讗诪专讜 讞讻诪讬' 讚诇讗 讘讟讬诇 讜讚讜拽讗 讘诪讬谞讜 讻讙讜谉 讟讘诇 讗诐 谞转注专讘 讘讞讜诇讬谉 讬砖 诇讜 讛讬转专 诇注砖专 注诇讬讜 诪注爪讬抓 砖讗讬谞讜 谞拽讜讘 讜诪注砖专 砖谞讬 诇讛注诇讜转讜 诇讬专讜砖诇讬诐 讗讜 讘驻讚讬讛:



讜讻谉 讛讛拽讚砖. 讘驻讚讬讛:



讜讞讚砖. 砖讛讗讬专 讛诪讝专讞 诪转讬专:



砖讘讬注讬转 讗讬谉 诇讛 诪转讬专讬谉. 讻诇 诪讛 砖讙讚诇 讘砖讘讬注讬转 爪专讬讱 诇讘注专:



讚转谞谉 讛砖讘讬注讬转 讗讜住专转. 讗讬谉 讝讛 诪诇砖讜谉 讛讘专讬讬转讗 讗诇讗 讛砖"住 拽讘注讛 讘讘专讬讬转' 讜讘诪砖谞讛 讛讬讗 讘住讜祝 讻诇诇 讙讚讜诇 讘砖讘讬注讬转 讜讛讜讗 住讬讜诐 讚讘专讬 专"砖:



讗祝 讗谞讬 诇讗 讗诪专转讬 讗诇讗 诇讘讬注讜专. 讻诇讜诪专 砖注讜诪讚讬谉 讘拽专拽注 讜诇讗 讛讙讬注讜 诇讻诇诇 讗讻讬诇讛 讻讙讜谉 驻讬专讜转 砖砖讬转 砖谞讻谞住讜 诇砖讘讬注讬转 讜讙讚诇讜 诪注讟 讞讬讬讘讬谉 讘讘讬注讜专 讻驻讬专讜转 砖讘讬注讬转 讚讙讬讚讜诇讬 讗讬住讜专 讞砖讬讘讬 讜诪讘讟诇讬谉 讗转 讛注讬拽专:



讗讘诇 诇讗讻讬诇讛. 砖讛讘讬讗讛 诇讘讬转 诇讗讻讜诇 讜谞转注专讘讜 驻讬专讜转 砖讘讬注讬转 注诐 驻讬专讜转 砖诪讬谞讬转 讘谞讜转谉 讟注诐 讗诇诪讗 讙讬讚讜诇讬 讗讬住讜专 讗讜住专讬诐 讗转 讛注讬拽专 讘转讜住驻转 讻诇 砖讛讜讗 讛讻讗 谞诪讬 讙讬讚讜诇讬 讛讬转专 诪转讬专讬谉 讗转 讛注讬拽专 讘专讜讘:



讜讚诇诪讗 讛讻讗 谞诪讬 诇讞讜诪专讗. 诇讗住讜专 讗转 讛注讬拽专 讘讻诇 砖讛讜讗 讗讘诇 讙讬讚讜诇讬 讛讬转专 讗讬谞谉 诪转讬专讬谉 讗转 讛注讬拽专 讗驻讬诇讜 讘专讜讘:



讘爪诇讬诐 砖讬专讚讜 注诇讬讛诐 讙砖诪讬诐. 讘爪诇讬诐 砖诇 砖砖讬转 砖谞讻谞住讜 诇砖讘讬注讬转 讜爪诪讞讜:



讗诐 讛讬讜 注诇讬讛谉 砖讞讜专讬谉 讗住讜专讬谉. 讻砖讛讘爪诇讬诐 讙讚讜诇讬谉 注诇讬谉 砖诇讛谉 诪砖讞讬专讬谉 讜谞驻砖讟讬谉 讛诇讻讱 讗诐 讛砖讞讬专讜 讘讬讚讜注 砖讙讚诇讜 诪注讟 讜讙讬讚讜诇讬 讗讬住讜专 讗讜住专讬谉 讗转 讛注讬拽专 讘转讜住驻转 讻诇 砖讛讜讗:



讛讜专讬拽讜 诪讜转专讬谉. 注诪讚讜 讘诪拽讜诪诐 讜诇讗 讛砖讞讬专讜:



讗诐 讬讻讜诇讬谉 诇讬转诇砖 讘注诇讬谉 砖诇讛谉. 讗注"驻 砖诇讗 讛砖讞讬专讜 讗诐 讛注诇讬谉 砖诇讛谉 讞讝拽讬谉 砖讗讜讞讝讬谉 讘注诇讬谉 讜转讜诇砖讬谉 讗讜转谉 诪谉 讛拽专拽注 讘讬讚讜注 砖讙讚诇讜 讘爪诇讬诐 诪谉 讛讙砖诪讬诐 讜谞转讞讝拽讜 砖讗诇诪诇讗 讻谉 讛讬讜 讛注诇讬谉 谞驻专讻讬诐:



讜讻谞讙讚谉 诇诪讜爪讗讬 砖讘讬注讬转 诪讜转专讬谉. 讛讗讬 讻谞讙讚谉 诇讗讜 讘砖讜讛 诇讛诐 诪诪砖 讚讗讬诇讜 讙讬讚讜诇讬 讗讬住讜专 讗讜住专讬谉 讘讻诇 砖讛谉 讜讙讚讜诇讬 讛讬转专 讗讬谞谉 诪转讬专讬谉 讗诇讗 讘专讜讘 讗诇讗 讛讻讬 拽讗诪专 讜讻谞讙讚谉 诇诪讜爪讗讬 砖讘讬注讬转 讛讬转专 诪讘讟诇 讛讗讬住讜专 讛讗讬 讻讚讬谞讬讛 讜讛讗讬 讻讚讬谞讬讛 讜专讘讬谞讜 砖诪砖讜谉 讝"诇 驻讬专砖 讘驻讬专讜砖 讛诪砖谞讛 讚住讬驻讗 拽讗讬 讗专讬砖讗 讘爪诇讬诐 砖诇 砖砖讬转 砖谞讻谞住讜 诇砖讘讬注讬转 讜讛砖讞讬专讜 注诇讬谉 砖诇讛谉 讜谞讗住专讜 讜注拽专谉 讜讞讝专 讜砖转诇谉 讘砖诪讬谞讬转 讜讛砖讞讬专讜 注诇讬谉 砖诇讛谉 讞讝专讜 诇讛讬转专谉 讛专讗砖讜谉 讚注讬拽专讜 讛讬转专 讜谞讗住专 讘转讜住驻转 讻诇 砖讛讜讗 讛讜转专 谞诪讬 讘转讜住驻转 讻诇 砖讛讜讗 诇讛爪讟专祝 注诐 讛注讬拽专 诇注讜拽专讜 诪讗讬住讜专讜 讜诇讞讝讜专 诇讛讬转专讜 讛专讗砖讜谉:



讜讚诇诪讗 讘诪讚讜讻谞讬谉. 讛讗 讚讗诪专 讻谞讙讚谉 诇诪讜爪讗讬 砖讘讬注讬转 诪讜转专讬谉 讻讙讜谉 砖讚专讻谉 讜注讬专讘谉 讬讞讚 讛讙讚讜诇讬诐 讜讛注讬拽专 讜讘讟诇讬诐 讘砖砖讬诐 讻砖讗专 讗讬住讜专讬谉 砖讘转讜专讛 讗讘诇 讘诇讗 讚讬讻讛 诇讗 讞砖讘讬谞谉 诇讛讜 诪注讜专讘讬谉 诇驻讬 砖讻诇 讗讞讚 注讜诪讚 诇讘讚讜 讜讗讬谞谉 诪转注专讘讬谉 讬讞讚:





讛诪讗讬专讬

讜谞砖讜讘 诇讘讬讗讜专 讛住讜讙讬讗 讜讛讜讗 砖讞讝专讜 诇讘专专 讛讬转专 砖讗诇转诐 诪诪讛 砖讗诪专讜 讘注谞讬谉 转注专讜讘转 讻诇 讚讘专 砖讬砖 诇讜 诪转讬专讬谉 砖谞转注专讘 讘讛讬转专 讻讙讜谉 讟讘诇 砖谞转注专讘 讘讞讜诇讬谉 诪转讜拽谞讬谉 砖讬砖 诇讜 讛讬转专 讻砖讬注砖专 注诇讬讜 诪诪拽讜诐 讗讞专 讜讻谉 诪注砖专 砖谞讬 砖谞转注专讘 讘讞讜诇讬谉 砖讗驻砖专 诇讛注诇讜转讜 诇讗讻讜诇 讗转 讛讻诇 讘讬专讜砖诇讬诐 讗讜 诇驻讚讜转讜 讜讛拽讚砖 砖讗驻砖专 诇驻讚讜转讜 讜诇讞诇诇 拽讚砖转讜 注诇 讚讘专 讗讞专 讗讜 诇讬砖讗诇 注诇讬讜 诪爪讚 讟注讜转 讘诇讗 注讘专讛 讜讻谉 讞讚砖 砖讛讬转讬专讜 讘讗 诪讗诇讬讜 诇诪讞专 诇讗 谞转谞讜 讞讻诪讬诐 讘转注专讜讘转谉 砖讬注讜专 讗诇讗 讗讜住专讬谉 讘讻诇 砖讛谉 讜诪讻诇 诪拽讜诐 讚讜拽讗 讘诪讬谞谉 讗讘诇 讘砖讗讬谞讜 诪讬谞谉 讘谞讜转谉 讟注诐 讜讻谉 讛转讘讗专 讘转诇诪讜讚 讛诪注专讘 砖讘诪住讻转 砖讘讬注讬转 驻专拽 砖砖讬 讜讻诪讜 砖讘讬讗专谞讜 讘讗讞专讜谉 砖诇 注讘讜讚讛 讝专讛 注"讙 讘讟讘诇 砖讘诪讬谞讜 讘诪砖讛讜 砖诇讗 讘诪讬谞讜 讘谞讜转谉 讟注诐 讜讻谉 诇诪注诇讛 讘驻专拽 讛谞讜讚专 诪谉 讛诪讘讜砖诇 讘讬讬谉 讝讛 砖讛讜讗 讘谞讜转谉 讟注诐 讗注"驻 砖讛拽讜谞诪讜转 讚讘专 砖讬砖 诇讜 诪转讬专讬谉 讛诐 讜诪讛 砖驻讬专砖讜 砖诐 讟注诐 讗讬住讜专 诪砖讛讜 砖讘诪讬谞讜 诪讟注诐 讻讛讬转讬专讜 讻讱 讗讬住讜专讜 砖讛专讬 讞讟讛 讗讞转 驻讜讟专转 讗转 讛讻专讬 讜诇讗 讘讗讜 讘讛 诪讟注诐 讚讘专 砖讬砖 诇讜 诪转讬专讬谉 讻讘专 讘讬讗专谞讜 讛注谞讬谉 砖诐 讜讘诪住讻转 讞讜诇讬谉 驻专拽 讙讬讚 讛谞砖讛 讜讻谉 讘讬讗专谞讜 砖诐 砖讗专 讚讬谞讬谉 讘讚讬谉 讚讘专 砖讬砖 诇讜 诪转讬专讬谉 讜谞砖讜讘 诇讚讘专讬谞讜 讜讛讜讗 砖讻诇 砖讗讬谉 诇讜 诪转讬专讬谉 讻讙讜谉 转专讜诪讛 讜驻专砖讜讛 诇诪讟讛 诪砖讘讗讛 诇讬讚 讻讛谉 砖讗讬谉 诇讛 注讜讚 砖讗诇讛 讗讜 砖谞驻诇讛 诇讜 诪讘讬转 讗讘讬 讗诪讜 讻讛谉 砖讗讬谉 诇讝讛 讘讛 砖讗诇讛 讗讜 砖诪讗 讻诇 转专讜诪讛 讚讘专 砖讗讬谉 诇讜 诪转讬专讬谉 讛讜讗 讛讜讗讬诇 讜讗讬谉 爪讚 诪爪讜讛 讘砖讗诇转讛 讜讻谉 谞专讗讛 诪住讜讙讬讗 讛讗诪讜专讛 诇诪讟讛 讜讻谉 转专讜诪转 诪注砖专 讜讞诇讛 讜讻谉 注专诇讛 讜讻诇讗讬诐 讬砖 诇讛诐 砖讬注讜专 转专讜诪讛 讘诪讬谞讜 讘讗讞讚 讜诪讗讛 讜讘砖讗讬谞讛 诪讬谞讛 讘谞讜转谉 讟注诐 讜注专诇讛 讜讻诇讗讬诐 讘诪讗转讬诐 讘讬谉 讘诪讬谞谉 讘讬谉 砖诇讗 讘诪讬谞谉 讜讝讜 讻讜诇讛 讛诇讻讛 讛讬讗:



讗诇讗 砖诇注谞讬谉 讘讬讗讜专 讛讘讬讗讜讛 诇诇诪讜讚 讛讬诪谞讛 砖讛讙讚讜诇讬谉 诪讘讟诇讬谉 讗转 讛注讬拽专 诪诪讛 砖讛砖讬讘讜 注诇 讻诇诇 砖讛讝讻专谞讜 讜讛诇讗 讛砖讘讬注讬转 讗讬谉 诇讜 诪转讬专讬谉 讜讗讬谉 诇讛诐 砖讬注讜专 讘诪讬谞谉 讜讻讚转谞谉 讛砖讘讬注讬转 讗讜住专转 讘讻诇 砖讛讜讗 讘诪讬谞讛 讜讗诪专 诇讛诐 讗祝 讛诐 诇讗 讗诪专讜 讗诇讗 诇讘讬注讜专 讗讘诇 诇讗讻讬诇讛 讘谞讜转谉 讟注诐 砖讛讜讗 砖讬注讜专 砖砖讬诐 讘诪讬谞讜 讜砖诇讗 讘诪讬谞讜 讗祝 诇讘讬注讜专 讘谞讜转谉 讟注诐 讜讻谉 讛诇讻讛 砖讻诇 诇讗讻讬诇讛 讛专讬 转注专讜讘转讜 讻转注专讜讘转 砖讗专 讗讬住讜专讬谉 讜诇讘讬注讜专 诪讬讛讗 讘讻诇 砖讛讜讗 讜驻讬专砖讜 讘讜 讻讙讜谉 驻讬专讜转 砖砖讬转 砖谞讻谞住讛 诇砖讘讬注讬转 讜讙讬讚诇讜 讘砖讘讬注讬转 讗驻讬诇讜 诪砖讛讜 砖爪专讬讻讬谉 讘讬注讜专 讗诇诪讗 讙讬讚讜诇讬 讗讬住讜专 讞诪讬专讬 讜诪讘讟诇讬谉 讗转 讛注讬拽专 砖诇 讛讬转专 讜诇诇诪讜讚 讛讬诪谞讛 诇讙讬讚讜诇讬 讛讬转专 砖讬讘讟诇讜 注讬拽专 砖诇 讗讬住讜专 讜讞讝专 讜讛拽砖讛 诇讜 讚诇诪讗 讛讗 谞诪讬 诇讞讜诪专讗 诇讛讬讜转 讙讬讚讜诇讬 讗讬住讜专 诪讘讟诇讬谉 注讬拽专 砖诇 讛讬转专 讗讘诇 诇讛拽诇 专"诇 诇讛讬讜转 讙讬讚讜诇讬 讛讬转专 诪讘讟诇讬谉 注讬拽专 砖诇 讗讬住讜专 诇讗 诇诪讚谞讜 讜诪讞讝专 诇讘专专讛 诪诪拽讜诐 讗讞讚:



讗诇讗 砖讗谞讜 讞讜讝专讬谉 诇讘专专 讗转 讛专讗讜讬 诇驻住讜拽 讘诪讛 砖讗诪专 诇讗 讗诪专讜讛 讗诇讗 诇讘讬注讜专 讜驻讬专砖谞讜讛 讘驻讬专讜转 砖砖讬转 砖谞讻谞住讜 诇砖讘讬注讬转 讜讙讬讚诇讜 诪砖讛讜 砖爪专讬讻讜转 讘讬注讜专 砖讛拽砖讜 讘转讜住驻讜转 讛讬讗讱 讗驻砖专 诇讜诪专 讻谉 讜讛诇讗 住驻讬讞讬 砖砖讬转 讛谞讻谞住讬谉 诇砖讘讬注讬转 诪讜转专讬谉 讻讚转谞谉 讻诇 讛住驻讬讞讬谉 诪讜转专讬谉 讜专"诇 住驻讬讞讬 砖砖讬转 讛谞讻谞住讬谉 诇砖讘讬注讬转 讜讗注"驻 砖讙讚诇讜 讘砖讘讬注讬转 讗诇诪讗 讗讬谉 讙讬讚讜诇讬 砖讘讬注讬转 讗讜住专讬谉 讗转 讛注讬拽专 讜讗祝 诇讚注转 讛讗讜住专 讘住驻讬讞讬诐 讗讬谞讜 讗诇讗 诪讞砖砖 砖诪讗 讬讝专注讜 讜诇讻砖讬爪诪讞讜 讗讜诪专讬诐 住驻讬讞讬诐 讛诐 注讚 砖讛诐 诪驻专砖讬诐 讗讜转讛 讘谞讙诪专讜 讘砖砖讬转 砖诇讗 讙讚诇讜 讻诇诇 讘砖讘讬注讬转 讜讗讬谉 讝讛 讻诇讜诐 砖讛专讬 讗祝 住驻讬讞讬 砖讘讬注讬转 注爪诪讛 讻诇 砖讗讬谉 砖诐 讞砖砖 砖讬讛讬讜 讝讜专注讬谉 讘住转专 诇讜诪专 讻砖讬爪诪讞讜 住驻讬讞讬诐 讛诐 诪讜转专讬谉 讻讙讜谉 砖爪诪讞讜 讘诪拽讜诐 砖讗讬谉 专讗讜讬 诇讝专讬注讛 讻砖讚讛 讘讜专 讜讻谉 讛专讘讛 诪拽讜诪讜转 讻诪讜 砖讘讬讗专谞讜 讘驻住讞讬诐 驻专拽 诪拽讜诐 砖谞讛讙讜 讜注讜讚 砖讛专讬 讙讬讚讜诇讬 砖讘讬注讬转 讗讬谉 讗讜住专讬谉 讘诪砖讛讜 砖讛专讬 讘住诪讜讱 讗诪专讜 讘爪诇讬诐 砖诇 注专讘 砖讘讬注讬转 砖讬专讚讜 注诇讬讛诐 讙砖诪讬诐 讘砖讘讬注讬转 讜爪诪讞讜 讗诐 注诇讬诐 砖诇讛诐 砖讞讜专讜转 讗住讜专讬诐 砖讻讱 讚专讻谉 诇讛砖讞讬专 讻砖讬讜专讚讬谉 注诇讬讛诐 讙砖诪讬诐 讜讘讬讚讜注 砖讙讚诇讜 专讜讘诐 讘砖讘讬注讬转 讗讘诇 讗诐 讛讜专讬拽讜 诪讜转专讬谉 砖诇讗 讙讚诇讜 专讜讘诐 讘砖讘讬注讬转 讜讗注"驻 砖讙讚诇讜 讘讛 诪注讟 讗诇诪讗 讗讬谉 讙讬讚讜诇讬 砖讘讬注讬转 讗讜住专讬谉 讘诪砖讛讜 讜讗祝 诇注谞讬谉 讻诇讗讬诐 讗诪专讜 讘诪注讘讬专 注爪讬抓 谞拽讜讘 讘讻专诐 砖讗讬谞讜 讗住讜专 讗诇讗 讘讛讜住讬祝 讘诪讗转讬诐 专"诇 讞诇拽 讗讞讚 诪诪讗转讬诐 讜讗注"驻 砖讚讘专 诪讜注讟 讛讜讗 诪讻诇 诪拽讜诐 讗讬谉 讝讛 诪砖讛讜 讜诇诪讚谞讜 砖讗讬谉 讙讬讚讜诇讬 讗住讜专 讗讜住专讬谉 讘诪砖讛讜 讜诪转讜讱 讻讱 讛诐 诪驻专砖讬诐 诇讗 讗诪专讜 诪砖讛讜 讗诇讗 诇讘讬注讜专 讘讘爪诇 砖谞注拽专 讘砖砖讬转 讜谞讟注讜 讘转讞诇讛 讘砖讘讬注讬转 砖转讞诇转 谞讟讬注转讜 讘讗讬住讜专 讙讝专讜 注诇讬讜 讜讗住专讜讛讜 讘转讜住驻转 讻诇 砖讛讜讗 讜讻诪讜 砖讗诪专讜 讘讻诇讗讬诐 讝专讜注 诪注讬拽专讜 专"诇 砖谞讝专注 讘讗讬住讜专 讘讛砖专砖讛 专"诇 砖谞讗住专 讘讛砖专砖讛 诇讘讚 讝专讜注 讜讘讗 讘转讜住驻转 专"诇 砖讗诐 谞讝专注 诪注讬拽专讜 讘讛讬转专 讜讘讗 讗讞专 讻谉 讘讻专诐 讗讬谞讜 讗讜住专 讗诇讗 讘转讜住驻转 讜讝讜 讜讚讗讬 诇驻讬专讜砖 讝讜 讛诇讻讛 讛讬讗:



讗诇讗 砖讗谞讜 讞讜讝专讬谉 讘讛 诇注谞讬谉 讘讬讗讜专 诇讜诪专 砖讬砖 砖讗讬谉 讙讜专住讬谉 讘砖诪讜注讛 讝讜 讙讬专住讗 砖讻转讘谞讜 专"诇 讗祝 讛诐 诇讗 讗诪专讜讛 讗诇讗 诇讘讬注讜专 讗讘诇 诇讗讻讬诇讛 讘谞讜转谉 讟注诐 讗诇讗 讻讱 讛诐 讙讜专住讬诐 讗祝 讗谞讬 诇讗 讗诪专转讬 讗诇讗 诇讘讬注讜专 讗讘诇 诇讗讻讬诇讛 讘讻诇 砖讛讜讗 讜驻专砖讜 讘讛 讗祝 讗谞讬 诇讗 讗诪专转讬 砖讬砖 诇讛 砖讬注讜专 专"诇 诇砖讘讬注讬转 讗诇讗 诇讘讬注讜专 专"诇 砖讗诐 谞讟注 砖诇 砖砖讬转 讘砖讘讬注讬转 讜讛讜住讬祝 讻诇 砖讛讜讗 讘讟诇讜 讛讙讬讚讜诇讬谉 砖诇 讗讬住讜专 诇讙讘讬 注讬拽专 砖诇 讛讬转专 讜讗讬谞讜 讗住讜专 诇讙诪专讬 讻讚讬谉 讙讚讜诇讬 砖讘讬注讬转 讗诇讗 诪讜转专讬谉 讘讗讻讬诇讛 讜讛讜讗 砖讬讘注专诐 讻诇讜诪专 砖讬讗讻诇诐 拽讜讚诐 讬爪讬讗转 砖讘讬注讬转 讗讘诇 诇讗讻讬诇讛 诇讗讞专 砖讘讬注讬转 讗诐 谞转注专讘讜 诇讜 驻讬专讜转 砖诇 砖讘讬注讬转 讘砖诪讬谞讬转 讘讝讜 讗诪专讜 讗讜住专转 讘诪讬谞讛 讘诪砖讛讜 讗诇诪讗 诇讗 讗转讜 讙讚讜诇讬 讛讬转专 讜诪讘讟诇讬 诇讬讛 诇讗讬住讜专 讜讚讞讜 讘讛 诇讞讜诪专讗 砖讗谞讬 讜讬砖 讘驻讬专讜砖 讝讛 讻诪讛 转诪讬讛讜转 讞讚讗 讚驻讬专讜转 砖讘讬注讬转 砖谞转注专讘讜 讘驻讬专讜转 砖诪讬谞讬转 讘讟诇讬谉 讛诐 讘诇讬 住驻拽 注讚 砖讬讛讗 讘讛诐 讘谞讜转谉 讟注诐 砖讗诐 诇讗 讻谉 讻砖砖讗诇 讘专讗砖 讛砖诪讜注讛 讘爪诇 砖注拽专讜 讘砖讘讬注讬转 讜谞讟注讜 讘砖诪讬谞讬转 讛讬讛 诇讜 诇砖讗讜诇 驻讬专讜转 砖讘讬注讬转 砖谞转注专讘讜 注诐 驻讬专讜转 砖诪讬谞讬转 讜注讜讚 诇讚讘专讬讛诐 诪讛讜 砖转讬专抓 讛讗 谞诪讬 诇讞讜诪专讗 讜讗诐 讘转注专讜讘转 驻讬专讜转 砖讘讬注讬转 讘砖诇 砖诪讬谞讬转 讛讞诪讬专讜 诇讗 讻诇 砖讻谉 讘讙讬讚讜诇讬谉 讜注讬拽专 讗诇讗 注讬拽专 讛讙专住讗 讻诪讜 砖讻转讘谞讜讛 转讞诇讛 讜讗祝 讘转诇诪讜讚 讛诪注专讘 砖讘诪住讻转讗 讝讜 讗诪讜专讛 讻谉 诇讗 讗诪专讜 讘砖讘讬注讬转 砖讗讜住专转 讘讻诇 砖讛讜讗 讗诇讗 诇讘讬注讜专 讗讘诇 诇讗讻讬诇讛 讘谞讜转谉 讟注诐:

诇讗 讗诪专转讬 讗诇讗 诇讘讬注讜专 砖讗诐 谞转注专讘讜 驻讬专讜转 砖诇 砖谞讛 砖砖讬转 讘驻讬专讜转 讻诇 砖讛讜讗 砖诇 砖讘讬注讬转 讗讜住专讜转 讻诇 砖讛讜讗 讘诪讬谞谉 讜讞讬讬讘 诇讘注专 讛驻讬专讜转 讻砖讛讙讬注 讝诪谉 讛讘讬注讜专 诪驻谞讬 砖讗讞专 讛讘讬注讜专 讬讻讜诇 诇讗讻讜诇 诪讛诐 讜讛讜讬 讻讚讘专 砖讬砖 诇讜 诪转讬专讬谉 讚转谞谉 诪讬 砖讛讬讜 诇讜 驻讬专讜转 砖讘讬注讬转 讘讘讬转讜 讜讛讙讬注 讝诪谉 讛讘讬注讜专 砖讻诇讛 诪讬谞讜 诪谉 讛砖讚讛 诪讞诇拽讬谉 诪讝讜谉 (砖诇) 砖诇砖 住注讜讚讜转 诇讻诇 讗讞讚 讜讗讞讚 讜讛注谞讬讬诐 讗讜讻诇讬诐 讗讞专 讛讘讬注讜专 讗讘诇 诇讗 讛注砖讬专讬诐 讚讘专讬 专讘讬 讬讛讜讚讛 专讘讬 讬讜住讬 讗讜诪专 讗讞讚 注谞讬讬诐 讜讗讞讚 注砖讬专讬诐 讗讘诇 诇讗讻讬诇讛 讘谞讜转谉 讟注诐 砖驻讬专讜转 砖讙讚诇讜 讘讗讬住讜专 砖讘讬注讬转 讗讜转谉 讛驻讬专讜转 讗住讜专讜转 讘讗讻讬诇讛 讜讗讬谉 诇讛谉 讛讬转专 诇讗讞专 砖讘讬注讬转 讜讘讗讻讬诇讛 讛讜诇讻讬谉 讘谞讜转谉 讟注诐 讗诐 谞转注专讘讜 讘砖诇 讛讬转专 讻讙讜谉 砖谞转注专讘讜 讘驻讬专讜转 砖谞讛 砖诪讬谞讬转 讜讛诇讻讜 讘讛谉 讘谞讜转谉 讟注诐 诪砖讜诐 讚讛讜讬 讚讘专 砖讗讬谉 诇讜 诪转讬专讬谉. 讜诪讚拽转谞讬 住转诐 砖讘讬注讬转 讗讜住专转 讘讻诇 砖讛讜 诪砖诪注 谞诪讬 讚谞讟讜注讜转 砖诇 砖谞讛 砖砖讬转 砖讙讚诇讜 讘砖讘讬注讬转 讗住讜专讬谉 讗诇诪讗 讗转讜 讙讬讚讜诇讬谉 讜诪讘讟诇讬谉 注讬拽专. 讜转讬专抓 讜讚讬诇诪讗 讛讗 谞诪讬 讞讜诪专讗 砖讗谞讬 讚讗讬讻讗 诇诪讬诪专 讚诇讗 拽转谞讬 讛讻讗 讗诇讗 讻讙讜谉 砖谞讟注 砖诇 砖砖讬转 讘砖讘讬注讬转 讗讘诇 谞讟注讜 讘砖讘讬注讬转 讜讗讞专 讻讱 注拽专讜 讜谞讟注讜 讘砖诪讬谞讬转 讚诇拽讜诇讗 讗讻转讬 诪讬讘注讬讗 诇谉. 讛专讬"抓 讝"诇.  
拽转谞讬 诪讬讛讗 讛砖讘讬注讬转 讗讜住专转 讘讻诇 砖讛讜讗 讘诪讬谞讛 砖讗诐 谞讟注 驻讬专讜转 砖砖讬转 讘砖讘讬注讬转 讜讛讙讚讬诇讜 讛专讬 讗诇讜 讗住讜专讬谉 讜讻谉 谞诪讬 诇专讘讬 砖诪注讜谉 (讘专') 诇注谞讬谉 讘讬注讜专. 讜砖诪注 诪讬谞讛 讚讗转讜 讙讬讚讜诇讬谉 讚讗讬住讜专 讜诪讘讟诇讬谉 诇注讬拽专 讚讛讬转专. 讜讛讻讬 谞诪讬 讙讘讬 讘爪诇 砖注拽专讜 讘砖讘讬注讬转 讜谞讟注讜 讘砖诪讬谞讬转 讗转讜 讙讬讚讜诇讬 讚讛讬转专 讜诪讘讟诇讬 诇注讬拽专 讚讗讬住讜专. 驻讬专讜砖. 
讬砖 诪讬 砖讙讜专住 讗祝 讗谞讬 诇讗 讗诪专转讬 讗诇讗 诇讘讬注讜专 讗讘诇 诇讗讻讬诇讛 讻诇 砖讛讜讗 讜驻讬专砖讜 讻谉 讗祝 讗谞讬 诇讗 讗诪专转讬 砖讬砖 诇讛 砖讬注讜专 讗诇讗 诇讘讬注讜专 讻诇讜诪专 砖讗诐 谞讟注 砖诇 砖砖讬转 讘砖讘讬注讬转 讜讛讜住讬祝 诇讛 讻诇 砖讛讜 讘讟诇讜 讗讜转诐 讙讬讚讜诇讬谉 诇讙诪专讬 诇讙讘讬 讛注讬拽专 讛专讜讘 砖讛讜讗 砖诇 讛讬转专 讜讗讬谞讜 讗住讜专 诇讙诪专讬 讻讚讬谉 讙讬讚讜诇讬 砖讘讬注讬转 讗诇讗 诪讜转专讜转 讘讗讻讬诇讛 讜讛讜讗 砖讬讘注专讜诐 讻诇讜诪专 砖讬讗讻诇诐 拽讜讚诐 讬爪讬讗转 砖讘讬注讬转 讗讘诇 诇讗讻讬诇讛 诇讗讞专 砖讘讬注讬转 讻诇讜诪专 讗诐 谞转注专讘讜 诇讜 驻讬专讜转 砖讘讬注讬转 讘砖诇 砖诪讬谞讬转 讘讻讬 讛讗 转谞谉 讛砖讘讬注讬转 讗讜住专转 讘诪讬谞讛 讘诪砖讛讜 讗诇诪讗 讗转讜 讙讬讚讜诇讬 讛讬转专 讜诪讘讟诇讬 讗讬住讜专. 讜讚讞讛 讛讗 谞诪讬 诇讞讜诪专讗 砖讗谞讬. 
讜讗讬谞讜 诪讞讜讜专 讻诇诇 讘注讬谞讬 讚注讚 讻讗谉 诇讗 讗讬讘注讬 诇讬讛 诇讬砖诪注讗诇 讗讬砖 讻驻专 讬诪讗 讗诇讗 讘讙讬讚讜诇讬谉 讜诇讗 讘驻讬专讜转 砖讘讬注讬转 砖谞转注专讘讜 讘驻讬专讜转 砖诪讬谞讬转 讜讻讚讻转讬讘谞讗 诇注讬诇 讚讗诐 讗讬转讗 诇诪讛 诇讬讛 诇讚讞讜拽讬 谞驻砖讬讛 讜诇诪谞拽讟 讘爪诇 砖注拽专讜 讘砖讘讬注讬转 讜谞讟注讜 讘砖诪讬谞讬转 诇讬讘注讬 驻讬专讜转 砖讘讬注讬转 砖谞转注专讘讜 讘驻讬专讜转 砖诪讬谞讬转 讛诇讻讜 讘讛谉 诇讞讜诪专讗 讻诇 砖讻谉 讘讙讬讚讜诇讬谉 讜注讬拽专. 讜讗讬谞讜 谞专讗讛 注讬拽专 讻诇诇 讗诇讗 讛讻讬 讙专住讬谞谉 讗诪专 诇讛诐 讗祝 讗谞讬 诇讗 讗诪专转讬 讗诇讗 诇讘讬注讜专 讗讘诇 诇讗讻讬诇讛 讻诇 砖讛讜讗 讘谞讜转谉 讟注诐. 讜谞专讗讛 诇讬 讚讛讻讬 拽讗诪专 讗祝 讗谞讬 讗讜诪专 砖诇讗 讗诪专讜 砖诐 讘砖讘讬注讬转 砖讗讜住专转 讘讻诇 砖讛讜 讗诇讗 诇讘讬注讜专 讜诇讗 讗诪专转讬 诇讗讜 讚讜拽讗 讜讗诪转谞讬转讗 (拽讗 诪讻谞讗) 拽讗诪专讜讛讜 讻讗讬诇讜 讛讘专讬讬转讗 讗讜诪专转 讻谉 讜讻诪讜讛讜 讘注讘讜专 讝讛 诇讗 讗诪专转讬 讗诇讗 讻砖讬砖 诪爪讛 讜诪专讜专 诪讜谞讞讬诐 诇驻谞讬讱. 讜讻谉 讛讬讗 讘讬专讜砖诇诪讬 砖诇 诪住讻转 砖讘讬注讬转 讚讙专住讬 讛转诐 讗诪专 诇讛诐 诇讗 讗诐 讗诪专转诐 讘砖讘讬注讬转 砖讗讜住专转 讻诇 砖讛讜 讗诇讗 讘讘讬注讜专 讗讘诇 讘讗讻讬诇讛 讘谞讜转谉 讟注诐. 诇讘讬注讜专 驻讬专砖讜 讛诪驻专砖讬诐 讻诇讜诪专 讗诐 谞讟注 讘爪诇 砖诇 砖砖讬转 讘砖讘讬注讬转 讜讙讚诇 讘砖讘讬注讬转 讻诇 砖讛讜讗 讞讬讬讘 诇讘注专讜 讘讗讻讬诇讛 砖讬讗讻诇谞讜 拽讜讚诐 讛讘讬注讜专 讻讗诇讜 讻讜诇讜 诪砖讘讬注讬转 讚讗转讜 讙讬讚讜诇讬 讛讗讬住讜专 讜诪讘讟诇讬谉 讛注讬拽专 砖诇 讛讬转专 砖砖讬转 讗讘诇 诇讗讻讬诇讛 讻砖谞转注专讘讜 驻讬专讜转 砖讘讬注讬转 讘驻讬专讜转 砖诪讬谞讬转 讘讝讛 讜讚讗讬 谞转谞讜 诇讬讛 讞讻诪讬诐 砖讬注讜专 讘谞讜转谉 讟注诐 讗诇诪讗 诇讗 讗转讜 讙讬讚讜诇讬谉 砖诇 砖讘讬注讬转 讜诪讘讟诇讬谉 讛注讬拽专 砖诇 砖砖讬转 讜讛讻讬 谞诪讬 讘爪诇 砖诇 砖讘讬注讬转 砖谞讟注讜 讘砖诪讬谞讬转 讜专讘讜 讙讬讚讜诇讬讜 注诇 注讬拽专讜 讗转讜 讙讬讚讜诇讬 讛讬转专 讜诪讘讟诇讬谉 讗转 讛注讬拽专. 讜讚讞讬 讜讚讬诇诪讗 讛讗 谞诪讬 诇讞讜诪专讗 讗讘诇 诇讛拽诇 讻讙讜谉 讘爪诇 砖讘讬注讬转 砖谞讟注讜 讘砖诪讬谞讬转 注讚讬讬谉 转讘注讬. 讜讙诐 讝讛 讗讬谞讜 诪讞讜讜专 讘注讬谞讬 讚拽砖讬讗 诇讬 讟讜讘讗 讚讛讬讻讬 转讬住讜拽 讗讚注转讬谉 讚诪砖讜诐 讘讬讟讜诇 讛讜讗 讜讻讬 讛讬讻谉 诪爪讬谞讜 砖讛诪讬注讜讟 诪讘讟诇 讗转 讛专讜讘 讜讗谞谉 诇讗 讗讬讘注讬讗 诇谉 讗诇讗 讻砖专讘讜 讙讬讚讜诇讬讜 注诇 注讬拽专讜 讛讗 讘砖专讘讛 注讬拽专讜 注诇 讙讬讚讜诇讬讜 驻砖讬讟讗 讚讗讬谉 讛诪讬注讜讟 砖诇 讙讬讚讜诇讬 讛讬转专 诪讘讟诇讬谉 讜诪转讬专讬谉 讗转 讛注讬拽专 讗诇讗 讚诇讙讘讬 讘爪诇 砖诇 砖砖讬转 砖谞讟注讜 讘砖讘讬注讬转 砖讗讜住专转 讘讻诇 砖讛讜讗 诇讜诪专 砖讛讜讗 爪专讬讱 诇讘注专讜 讘讗讻讬诇讛 讘砖讘讬注讬转 诇讗 诪讚讬谉 讘讬讟讜诇 讗转 讛讛讬转专 讻诇讜诪专 砖讬转讘讟诇 讛讛讬转专 诇讙讘讬 讛讗讬住讜专 讛讜讗 讗诇讗 砖讗讬谉 讛讗讬住讜专 讘讟诇 诇讙讘讬 讛讛讬转专 讜诪讞诪转 讛讗讬住讜专 砖讘讜 砖讗讬谞讜 讬讻讜诇 诇讛转讘专专 诪转讜讱 讛讛讬转专 讗转讛 讘讗 诇讞讬讬讘 讻诇 讛讘爪诇 诇讘讬注讜专 讗讻讬诇讛 讘砖讘讬注讬转. 讜讗诐 讻谉 诪讗讬 拽讗 诪讬讬转讬 诪讬谞讛 诇讘爪诇 砖诇 砖讘讬注讬转 砖讬转讘讟诇 诇讙讘讬 讙讬讚讜诇讬 讛讛讬转专. 讗诇讗 谞专讗讛 诇讬 讚讛讻讬 拽讗 讚讬讬拽 诪讚拽转谞讬 砖讞讬讬讘 诇讘注专讜 诪讞诪转 讙讬讚讜诇讬 讛讗讬住讜专 讗诇诪讗 讗讬谉 讗讬住讜专 砖讘讬注讬转 诪转讘讟诇 诇讙讘讬 专讜讘 讛讛讬转专 讜讗驻讬诇讜 讙讬讚讜诇讬谉 诇讙讘讬 讛注讬拽专 讜讛讜讗 讛讚讬谉 讜讻诇 砖讻谉 诇注讬拽专 砖诇 砖讘讬注讬转 砖讗讬谞讜 讘讟诇 诇讙讘讬 讛讙讬讚讜诇讬谉 砖专讘讜 注诇讬讜. 讜诪砖谞讬 讜讚讬诇诪讗 讛讗 谞诪讬 诇讞讜诪专讗 讻诇讜诪专 讛转诐 讛讜讗 砖讛讞诪讬专讜 注诇讬讜 讻讬讜谉 砖讗讬驻砖专 诇转拽谉 讘讘讬注讜专 讗讻讬诇讛 讗讘诇 讛讻讗 砖讗诐 讗转讛 讗讜住专讜 讬诇讱 诇讗讬讘讜讚 讜讗驻讬诇讜 讛讙讬讚讜诇讬谉 讚讬诇诪讗 讘讟诇 讛讜讗 诇讙讘讬 讛专讜讘. 讻谉 谞专讗讛 诇讬. 讛专砖讘"讗 讝"诇. 
讘爪诇讬诐 砖诇 砖砖讬转 砖注拽专谉 讘砖砖讬转 注诐 注诇讛 砖诇讛谉 讜讬讘砖谉 讜谞讟注谉 讘砖讘讬注讬转 讜讬专讚讜 注诇讬讛谉 讙砖诪讬诐 讜爪诪讞讜 拽爪转 诪谉 诇讞诇讜讞讬转 讛拽专拽注 讗诐 讛讬讜 注诇讬谉 砖诇讛诐 砖讞讜专讬诐 砖讛讜砖讞专讜 诪讞诪转 砖拽诇讟讜 讘拽专拽注 讗住讜专讬谉 诪砖讜诐 砖讘讬注讬转 讛讜专讬拽讜 砖注讚讬讬谉 诇讗 讛讜砖讞专讜 讗诇讗 讻诪讜砖讬谉 讛谉 讻诪讜 诪转讞诇讛 诪讜转专讬谉 砖注讚讬讬谉 诇讗 爪诪讞讜 爪诪讞 讙诪讜专 讘砖讘讬注讬转. 讜讛专讬 专讘讬 讞谞讬谞讗 谞讜转谉 讘讛谉 砖讬注讜专 讗诐 讬讻讜诇讬谉 诇讬转诇砖 讛讘爪诇讬诐 讘注诇讬谉 砖诇讛诐 注诐 注诇讬谉 砖诇讛谉 砖讻讘专 讛讙讚讬诇讜 讻诇 讻讱 讘砖讘讬注讬转 砖讬讻讜诇讬谉 诇讗讜讞讝谉 讘注诇讬谉 砖诇讛诐 讜诇转讜诇砖谉 讗祝 注诇 驻讬 砖注讚讬讬谉 诇讗 讛讜砖讞专讜 讛专讬 讗诇讜 讗住讜专讬谉. 讜讻谞讙讚谉 诇诪讜爪讗讬 砖讘讬注讬转 讗诐 谞讟注 讘爪诇讬诐 讘砖讘讬注讬转 讜讬专讚讜 讙砖诪讬诐 注诇讬讛谉 讘砖诪讬谞讬转 讜爪诪讞讜 注讚 讻讚讬 砖讬讻讜诇讬谉 诇讬转诇砖 讘注诇讬谉 砖诇讛谉 诪讜转专讬谉. 讜讻谉 谞诪讬 诇转"拽 讗诐 讛讬讜 注诇讬谉 砖诇讛谉 砖讞讜专讬谉 诪讜转专讬谉 讻诪讬 砖讙讚诇讜 讘砖诪讬谞讬转 讛讜专讬拽讜 讗住讜专讬谉. 讗诇诪讗 诇讚讘专讬 讛讻诇 讗转讜 讙讬讚讜诇讬 讛讬转专 讚砖诪讬谞讬转 讜诪讘讟诇讬 注讬拽专 讚砖讘讬注讬转. 驻讬专讜砖. 


讜讗诐 讛讜专讬拽讜 讻诇讜诪专 砖注讚讬讬谉 讛诐 讬专讜拽讬谉. 谞专讗讛 诇讬 砖诇讗讜转讛 拽诇讬驻讛 注诇讬讜谞讛 砖讗讚讜诪讛 拽爪转 讻砖讛谉 谞讙诪专讬谉 拽讜专讗 注诇讬谉 讜讙诐 讚专讱 砖诇 讗讜转谉 注诇讬谉 砖讬讜爪讗讬谉 诪谉 讛拽专拽注 诇讛转讗讚诐 讻砖讛诐 谞讙诪专讬诐 讜讝讛讜 拽讜专讗 砖讞专讜转 讘诪砖谞讛. 讛专讬"抓. 讝"诇. 


讜讚讬诇诪讗 讘诪讚讜讻谞讬谉 讻诇讜诪专 砖讚讻谉 讜砖讞拽谉 拽讜讚诐 谞讟讬注转谉 讚讻讬讜谉 砖讚拽 讘讟诇 讞砖讬讘讜转谉 讜诪转讘讟诇讬谉 诇讙讘讬 讛专讜讘. 讞砖讜讚 拽转谞讬 讜讗讬谞讜 讟讜专讞 诇转拽谞谉 讜诇讛讻砖讬专谉 讚讻讬 讗诪专讬谞谉 诇讗 砖讘讬拽 讛讬转专讗 讜讗讻讬诇 讗讬住讜专讗 讛谞讬 诪讬诇讬 讛讬讻讗 讚诇讗 讟专讞 讗讘诇 诇诪讬讟专讞 诇讗 讟专讞 讻讚讗讬转讗 讘专讬砖 驻专拽 拽诪讗 讚讞讜诇讬谉 讙讘讬 诪砖讜诪讚 讗讜讻诇 谞讘讬诇讜转 诇转讬讗讘讜谉. 讛专砖讘"讗 讝"诇. 
讜讛专讬"抓 讝"诇 驻讬专砖 讜讝"诇: 讜讚讬诇诪讗 讘诪讚讜讻谞讬谉 注住拽讬谞谉 砖讛讘爪诇讬诐 谞讝专注讜 讘砖谞讛 砖砖讬转 讘讛讬转专 讜注拽专谉 讜谞讟注谉 讘住讜祝 砖讘讬注讬转 讜谞讻谞住讜 讘砖诪讬谞讬转 讜讗祝 注诇 讙讘 砖讙讚诇讜 拽爪转 讘砖谞讛 砖讘讬注讬转 讘讗讬住讜专 讙讬讚讜诇讬 砖谞讛 砖诪讬谞讬转 讬讘讟诇讜 讛讗讬住讜专 诇驻讬 砖讛注讬拽专 讛讬讛 讘讛讬转专 讗讘诇 讗讬谉 讛注讬拽专 讘讛讬转专 诇注讜诇诐 讗讬诪讗 诇讱 讚诇讗 诪讘讟诇讬 讙讬讚讜诇讬 讛讬转专 讗转 讛讗讬住讜专. 讗诇讗 诪谉 讛讚讗 驻砖讟讗 讚转谞讬讗 讘诪住讻转 转专讜诪讜转 讛诪谞讻砖 注诐 讛讻讜转讬 讘讞住讬讜转 讻讙讜谉 诇讜祝 讜砖讜诐 讜讘爪诇讬诐 讻讚讗诪专讬谞谉 诇拽诪谉 讗祝 注诇 驻讬 砖驻讬专讜转讬讜 讟讘诇讬诐 讗讜讻诇 诪讛谉 注专讗讬 讻讚讬谉 讟讘诇 讗诐 谞转谉 诇讜 讘砖讻专讜 讛讻讜转讬 诪讛谉 讜诪注砖专谉 讜讚讗讬 讚讗讬谉 注诇讬讛谉 转讜专转 讚诪讗讬 讚讜讚讗讬 诪讞讝讬拽讬谉 讚诇讗 注讬砖专谉 讻讜转讬. 专讘讬 砖诪注讜谉 讘谉 讗诇注讝专 讗讜诪专 讛诪谞讻砖 讘讞住讬讜转 讘诪讜爪讗讬 砖讘讬注讬转 注诐 讬砖专讗诇 讛讞砖讜讚 注诇 驻讬专讜转 砖讘讬注讬转 讜谞转谉 诇讜 诪讛谉 讘砖讻专讜 诪讜转专 诇讗讻讜诇 讜讗讬谞讜 讞讜砖砖 诪砖讜诐 驻讬专讜转 砖诇 砖讘讬注讬转 讚讗驻讬诇讜 谞讗诪专 讚驻讬专讜转 砖讘讬注讬转 讛谉 砖谞讟注谉 讘砖讘讬注讬转 讜谞讻谞住讜 讘砖诪讬谞讬转 讗讜 驻讬专讜转 砖诇 砖讘讬注讬转 谞讟注 讘砖诪讬谞讬转 诪讜转专 讗诇诪讗 讗转讜 讙讬讚讜诇讬 讛讬转专 讜诪讘讟诇讬 注讬拽专 砖诇 讗讬住讜专. 讘讚讘专 砖讝专注讜 讻诇讛 讻讙讜谉 转讘讜讗讛 诇讗 住"讚 讚讜专讗讬 讞住讬讜转 讚讘专 砖讗讬谉 讝专注讜 讻诇讛 讛讜讗 讻讚转谞讬讗 讜讻讜'. 讜讚讬诇诪讗 讘诪讚讜讻谞讬谉 讛讬讬谞讜 讟注诪讗 砖讛谉 诪讜转专讬谉 诇诪讜爪讗讬 砖讘讬注讬转 讚讗讬讻讗 诇诪讬诪专 砖诇 诪讜爪讗讬 砖讘讬注讬转 讛谉 讜讗讬谉 讘讛谉 爪讚 讗讬住讜专 (讗讜) 讗讬 讻讘专 讛讜砖专砖讜 讘砖砖讬转 讜注拽专谉 讜谞讟注谉 讘住讜祝 砖讘讬注讬转 讜谞讻谞住讜 讘砖诪讬谞讬转 讘讻讛讗讬 讙讜讜谞讗 (讛谉 讚讻谉 驻讬专讜转) 讗讬谉 讚讬谞谉 讻驻讬专讜转 砖讘讬注讬转 讗讘诇 讘爪诇 砖注拽专讜 讘砖讘讬注讬转 讜谞讟注讜 讘砖诪讬谞讬转 讚讗讬讻讗 注讬拽专 讗讬住讜专讗 讚砖讘讬注讬转 讗讻转讬 诪讘注讬讗 诇谉 讞砖讜讚 拽转谞讬 讜诪讚拽讗诪专 讞砖讜讚 诪砖诪注 砖驻讬专讜转 砖讘讬注讬转 讙诪讜专讬谉 讛谉 讜讗驻讬诇讜 讛讻讬 诪讜转专. 注讚 讻讗谉. 
讜讚讬诇诪讗 讘诪讚讜讻谞讬谉 砖讚讻谉 讬讞讚 讜诇讻谉 诪讜转专讬谉 讘诪讜爪讗讬 砖讘讬注讬转 砖讗讝 谞转讘讟诇讜 讛注讬拽专讬诐 讜诇注讜诇诐 讗讬诪讗 诇讱 讻诇 讛讝诪谉 砖诇讗 谞讚讜讻讜 讛注讬拽专 注讜诪讚 诇讘讚讜 讜讛转讜住驻转 诇讘讚讜 讜讗讬谞讜 诪转讘讟诇 讘讙讬讚讜诇讬谉 讜讛讬讛 讬讻讜诇 谞诪讬 诇讬拽讞 驻讬专讜转 讛讬转专 讘驻讬专讜转 砖砖讬转 砖谞讻谞住讜 诇砖讘讬注讬转 讜讻讙讜谉 砖讛注讬拽专 专讘讛 注诇 讛讙讬讚讜诇讬谉 讜谞讚讜讻讜. 讗诇讗 专讘讜转讗 讗砖诪讜注讬谞谉 砖讗谞讜 诪讘讟诇讬谉 注讬拽专 讘讙讬讚讜诇讬谉 讬讜转专 诪砖讛讬讬谞讜 诪讘讟诇讬谉 讛讙讬讚讜诇讬谉 讘注讬拽专 注诇 讬讚讬 专讬讘讛 讗祝 注诇 讙讘 讚讬砖 诇讙讝讜专 讚谞转讘讟诇 讗讜转谉 讘讚讬讻讛 拽讜讚诐 砖谞转讙讚诇讜 注讚 砖砖讬诐 讜讗转讬 诇诪讟注讬 诇讻谉 讗讬爪讟专讬讱 诇讗砖诪讜注讬谞谉 讚诪转讘讟诇 讛注讬拽专 讘讚讬讻讛 讻诇 讝诪谉 砖讗谞讜 讬讜讚注讬谉 砖讬砖 讘讛诐 讘讙讬讚讜诇讬谉 砖砖讬诐 讜诇讗 讙讝专讬谞谉 诪砖讜诐 驻讞讜转 诪砖砖讬诐. 讛专讗"诐 讝"诇.





诪讛专砖"讗 - 讞讬讚讜砖讬 讛诇讻讜转

专砖"讬 讚诪讬 讘诪讚讜讻谞讬谉 讛讚"讗 讘讘注讬' 讚讬砖诪注讗诇 讚讗讬转讬讛 诇注讬拽专 讘注讬谉 讻爪"诇:


讛专讗"砖 讘讚"讛 讻诇 讻讜' 讗转 讛讗讬住讜专 讻爪"诇:


讘讚"讛 讗祝 讻讜' 讘讘讬注讜专 讻驻讬专讜转 讻爪"诇 讛砖讞讬专讜 讛住"讚:


讘讚"讛 讗诐 讬讻讜诇讬谉 讻讜' 砖讙讚诇讜 讘爪诇讬诐 讻爪"诇 讚住讬驻讗 拽讗讬 讻爪"诇 讛专讗砖讜谉 讛住"讚:


专"谉 讘讚"讛 讜讻诇 讻讜' 诪爪讜讛 诇诪讬注讘讚 讻爪"诇 诇讞讜诪专讗 砖讗谞讬 讻爪"诇 讛讻讬 讚讞讬讬讛 讻爪"诇 诇讘讬注讜专 讛住"讚 注爪诪讜 讛住"讚 讬驻讛 讛住"讚:





专砖"砖

讙诪专讗 讗"诇 讜讛诇讗 砖讘讬注讬转 讗讬谉 诇讛 诪转讬专讬谉 讻讜'. 讘讙讛"砖 讛拽砖讛 诪讬讬"谞 讚讗讬谉 诇讜 诪转讬专讬谉 讜讗讜住专 讘诪讬谞讜 讘诪砖讛讜. 讜讗谞讬 转诪讛 讚讛诇讗 讘注"讝 (注讙 讘) 诪驻专砖 讛讙诪专讗 讛讟注诐 讘砖诇诪讗 讬讬"谞 诪砖讜诐 讞讜诪专讗 讚注讘讜讚转 讻讜讻讘讬诐 讻讜'. 讜讛讗讬 讻诇诇讗 讚专"砖 讗讬谞讜 讗诇讗 讘讻讙讜谉 讗诇讜 讚讞砖讬讘 讚诇讗 讞诪讬专讬 讻注讘讜讚转 讻讜讻讘讬诐. 讜砖讘讬注讬转 驻砖讬讟讗 讚诇讗 讞诪讬专讗 讙诐 讻谉 讻注讘讜讚转 讻讜讻讘讬诐 诇讛讻讬 讛拽砖讜 诇讬讛 诪讬谞讛. 讜谞"诇 讚诪讗讬 讚讞讚讬转 讛砖"住 砖诐 讘讟讘诇 讟注诐 讚讻讛转讬专讜 讻讱 讗讬住讜专讜 讜诇讗 讛住转驻拽 讘讟注诪讗 讚专"砖 讻讗谉. 诪驻谞讬 讚讗"讻 诇诪讛 驻专讟讛 讛讘专讬讬转讗 讟讘诇 讟驻讬 诪砖讗专 讗讬住讜专讬 讚讞砖讬讘 讛讻讗 专"砖 讜讻讙讜谉 谞讚专讬诐. 讗诇讗 讜讚讗讬 讛转诐 讟注诪讗 讗讞专讬谞讗 讜讘讗讬谉 诇讜 诪转讬专讬谉 讜讘讙讜讜谞讗 砖讛诪爪讬讗讜 讛转讜住' 砖诐 讚讜诪讬讗 讚讬讬"谞. 讜注讬' 讘讻"诪 驻讟"讜 诪讛诇' 诪"讗 讛诇讬"讘 讜转专讗讛 砖谞注诇诪讛 诪讻转"讛 住讜讙讬讗 砖诇驻谞讬谞讜 讜讚讘专讬 讛专"谉 诇注讬诇 (谞讘):



专"谉 讚"讛 讛砖讘讬注讬转. 讘讬谉 讘转注专讜讘讜转 驻讬专讜转 讛讬转专 讘砖诇 砖讘讬注讬转 讻讜'. 讻爪"诇:



专"谉 讚"讛 讗诇讗 诪谉 讛讚讗 驻砖讟讛 讚转谞谉 讘爪诇讬诐 讻讜'. 讻爪"诇:



专讗"砖 讚"讛 讗祝 讗谞讬 诇讗 讗诪专转讬. 讻讙讜谉 驻讬专讜转 砖砖讬转 砖谞讻谞住讜 诇砖讘讬注讬转 讻讜'. 诇讬 爪注"讙 诪住讜讙讬讗 讚专"讛 (讟讜) 讜砖诐 (注"讘) 专讬讜"讞 讜专"诇 讗诪专讬 转专讜讬讬讛讜 讻讜' 讻讬 讗转讬 专讘讬谉 讗专讬讜"讞 讗转专讜讙 讻讜' 注"砖 讛讬讟讘:





讛讙讛讜转 讬注讘"抓

转讜住' 讚"讛 讗诪专 诇讛诐 砖讘讬注讬转 讗讬谞讛 讗讜住专转 讻讜' 讜讛讻讬 谞诪讬 转讞诇转 讝专讬注转讜 讘讗讬住讜专 讛讬转讛 讜诪讬讛讜 诇砖讜谉 讚诇讘讬注讜专 拽砖讛 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讛诇讗 砖讘讬注讬转 讗讬谉 诇讛 诪转讬专讬谉. 拽砖讛 诇讬 注讚讬讬谉 讬拽砖讛 讛讗 讬讬谉 谞住讱 讚讗讬谉 诇讜 诪转讬专讬谉 讜讗住讜专 讘诪讬谞讜 讘诪砖讛讜. 讜诪砖讜诐 讞诪抓 诇讬讻讗 拽讜砖讬讗 讻诇 讻讱 讚讬砖 诇讜诪专 讚诪讛 讚讙诐 讘讗讬谞讜 诪讬谞讜 讘诪砖讛讜 诇讗 讞砖讬讘 讗讘诇 诪讬讬谉 谞住讱 拽砖讛 讜爪"注:





讞讬讚讜砖讬 讞转"住

讻诇 讚讘专 砖讬砖 诇讜 诪转讬专讬诐. 讻' 讛专讗"砖 讜讬驻专讜砖 注诇讬讜 诪注爪讬抓 砖讗讬谞讜 谞拽讜讘 讜爪"注 讗"讻 诪讛 讬砖 诇讜 诪转讬专讬谉 砖讬讬讱 注讚 砖转讗讻诇讛讜 讘讗讬住讜专 注"讬 讘讬讟讜诇 讗讻诇讛讜 讘讛讬转专 注"讬 讛驻专砖讛 讛讗 讗讬住讜专 讚讗讜专讬讬转讗 诇讗 诪讬转拽谉 注"讬 讛驻专砖转 注爪讬抓 砖讗讬谞讜 谞拽讜讘. 讜爪专讬讱 诇住诪讜讱 注诇 讛讘讬讟讜诇. 讜讗讬住讜专 讚专讘谞谉 诇讬讻讗 讛讻讗 讚讻诇 诪讛 砖讛讞诪讬专讜 讘讚讘专 砖讬砖 诇讜 诪转讬专讬谉 讛讜讗 讻讚讬 砖诇讗 讬爪讟专讱 诇住诪讜讱 注诇 讘讬讟讜诇 讜讻讬讜谉 砖讗"讗 诇转拽谉 讝讛 讗讬谉 讻讗谉 砖讜诐 讗讬住讜专 讚专讘谞谉 讗"讻 诪讛"转 诇讗 讬转讘讟诇 讜爪"注:

